Lukašenko optužio opoziciju i Rusiju za planiranje "masakra" uoči izbora | EurActiv Serbia\nPredsednik Belorusije Aleksandar Lukašenko optužio je opoziciju i Rusiju da planiraju nasilne nerede uoči predsedničkih izbora na kojima se kandiduje za šesti mandat. U Belorusiji je 4. avgusta počelo rano glasanje na izborima na kojima je dvojici kandidata zabanjeno učešće, a jedan kandidat je uhapšen.\nU televizijskom obraćanju 4. avgusta, 65-godišnji Lukašenko, koji je na čelu te bivše sovjetske republike već 26 godina, osudio je, kako je rekao, pokušaje njegovih protivnika da organizuju "masakr" u Minsku, tvrdeći da njegovi kritičari dobijaju milijarde dolara da izazovu nerede.\n"Nećemo vam predati zemlju. Nezavosnost je skupa, ali je vredna toga", rekao je Lukašenko.\nBeloruska bezbednosna služba je krajem jula uhapsila 33 ruska "militanta" za koje vlasti tvrde da su sa opozicijom planirali masovne proteste.\nMinsk tvrdi da su uhapšeni članovi privatne vojne kompanije Vagner koja promoviše interese Moskve u Siriji, Libiji i Ukrajini, i da je navodno kontroliše bliski saveznik ruskog predsednika Vladimira Putina.\nLukašenko je izjavio da je dobio infomacije da je druga grupa militanata poslata na jug zemlje i da Moskva treba da prestane da "laže" i da se meša u unutrašnja pitanja Belorusije.\nUpozorio je Rusiju da ne pokušava da podstakne tenzije i dodao da bi nestabilnost mogla da se proširi preko granice i zahvati Rusiju.\n"Ne pogoršavajte situaciju ili će eksplodirati tako da će se osećati sve do Vladivostoka", rekao je Lukašenko.\nMinistarsvo odbrane Belorusije saopštilo je da njegovi oficiri potpuno podržavaju predsednika usred "pokušaja mešanja u unutrašnje poslove". Takođe je najavilo da će početi vežbe u kojima će učestvovati borbeni avioni i odbrambene vazdušne snage i pozvalo vojne rezerviste na vežbe sledeće sedmice.\nZabrana i hapšenje opozicije\nLukašenko, lider sa najdužim predsednikčkim stažom u Evropi, kandidovao se za šesti mandat, a učešće na izborima zabranjeno je dvojici glavnih rivala, Valeriju Cepkalu i Viktoru Babariku, dok je jedan od kandidata uhapšen.\nGlavna kandidatkinja opozicije je 37-godišnja Svetlana Tihanovskaja, koja je ušla u izbornu trku umesto supruga, popularnog blogera Sergeja Tihanovskog, uhapšenog po optužbi da je napao policajca.\nŠirom Belorusije prethodnih dana organizovani su skupovi podrške koji su privukli hiljade pristalica Tihanovskaje, odražavajući nezadovoljstvo Lukašenkovom vladavinom.\nTihanovskaja se udružila sa Veronikom Cepkalo, suprugom Velerija Cepkala, i Marijom Kolješnjikov, koja je vodila izbornu kampanju Babarika.\nLukašenko je u svom obraćanju rekao da te "tri jadne devojke" ne razumeju šta govore niti šta rade.\nRano glasanje na predsedničkim izborima počelo je 4. avgusta, a glavni izborni dan je nedelja, 9. avgust. Pravo glasa ima gotovo sedam miliona građana.\nNezavisni posmatrači tvrde da se na zaposlene u javnom sektoru vrši pritisak da glasaju za Lukašenka tokom ranog glasanja.\nOrganizacija za evropsku bezbednost i saradnju nije priznala nijedne izbore u Belorusiji kao fer i slobodne od 1995. godine. Ove godine neće poslati posmatrače, pošto vlasti nisu poslale poziv na vreme, ali je izrazila zabrinutost zbog zastrašivanja i hapšenja opozicije.


Jurić: Bez odgovora iz parlamenta - Društvo - Dnevni list Danas\nPočetna » Društvo » Jurić: Bez odgovora iz parlamenta\n0Piše: FoNet 30. novembra 2018. 17.11\nJurić je novinarima, uoči okruglog stola kojem je prisustvovao i državni sekretar u Ministarstvu pravde Radomir Ilić, rekao da su Fodnacija i građani uradili sve u skladu sa ustavom i zakonom i da je „loptica“ u dvorišu Skupštine Srbije.\nNekoliko puta sam pisao predsednici Skupštine i još nismo dobili odgovor, rekao je Jurić.\nOn je ukazao i da današnja debata organizovana i da su joj se odazvali eminentni pravnici, sudije, advokati kako bi se došlo do zaključka da li je institut doživotnog zatvora potreban kao mera u zakonodavstvu Srbije.\nSudija Aleksandar Trešnjev ocenio je da svaka kazna mora da ima svoju socijalnu stranu, etičku dimenziju i da se, opredeljujući se za određene kazne, društvo opredeljuje prema određenoj društvenoj pojavi.\nKazna doživotnog zatvora bi predstavljala stav društva prema takvom društvenom ponašanju ljudima koji siluju, ubijaju decu, na najgori način zlostavljaju decu, istakao je Trešnjev.\nTrešnjev je, na pitanje o uvođenju uslovnog otpusta u slučaju mere doživotnog zatvora, istakao da ne može o tome da govori, jer to zakonsko rešenje nije usvojeno.\nFondacija, Igor Jurić, parlament


Parada ponoca 28. septembra\nParada ponoca 28. septembra\nNakon održane šetnje, planirano je da se na platou ispred Skupštine Beograda održi žurka, piše Politika.\nIako je ovogodišnji prajd trebalo da bude održan 31.maja, od ovog datuma se odustalo zbog velikih poplava koje su u maju pogodile Srbiju, podseća list. Organizatori ove manifestacije odustali su i od ideje da šetnja bude održan od Slavije do Trga Rebublike, a maršuta je zamenjena i skraćena iz bezbednosnih razloga.\nMiletić ostavlja mogućnost da, nakon konačnog dogovora sa policijom, bude još nekih malih korekcija trase, o kojima će organizatori blagovremeno obavestiti javnost.\nNa pitanje da li veruje da će ove godine parada biti održana, Miletić je rekao da veruje da hoće i dodao da je to „uvek zavisilo od odluke jednog čoveka koji se nalazi na vrhu piramide vlasti, bez obzira na to iz koje partije on dolazi“.\nMiletić je rekao da organizatori Parade ponosa imaju odličnu saradnju sa policijom i podršku ministarke za evropske integracije Jadranke Joksimović i članova njenog kabineta, kao i velikog broja ambasadora zapadnih zemlja.\n„Do sada nije bilo pretnji učesnicima Parade ponosa“, rekao je Miletić.


Zvanično: Bosna i Hercegovina odustala od Evrovizije\nNacionalna televizija Bosne i Hercegovine je u sredu i zvanično objavila kako odustaju od odlaska na Evroviziju 2014. godine.\nHari Mata Hari je sa pesmom "Lejla" predstavljao Bosnu na Eurosongu\n"Upravni odbor BHRT-a na sednici održanoj u Sarajevu doneo je odluku da ne sudeluje na Eurosongu 2014. u Kopenhagenu, jer do danas nije zatvorena financijska konstrukcija prema planu samofinansiranja. Upravni odbor će učiniti sve da građanima BiH osigura direktan prenos Eurosonga", navodi se u zvaničnom saopštenju ove televizije.\nBosna i Hercegovina je samo još jedna od zemalja u nizu koje otkazuju svoje gostovanje na ovom takmičenju, nakon što su i Hrvatska i Srbija takođe odustale.\nDejan Ne raspada se upste, naprotiv, u vecini zemalja obara rekorde u broju prijavljenih na nacionalne izbore. To sto Srbija, BiH i Hrvatska navodno nemaju para je nas generalni problem i nema veze sa Evrovizijom. Stekli se pogresan utisak zbog neobjektivnog izvestavanja nasih medija koji potenciraju navodni "raspad" Evrovizije kako bi opravdali nase izostajanje.\nggg Ucestvovace zemlje koje su istorijski i kulturoloski povezane sa Turskom. Niko nije rekao da je Bosna Turska.\nSrbin-iz-Republike-Srpske Hahaha, Turkovizija!?!? Referendum o nezavisnosti Republike Srpske pod hitno!\nRepublika-Srpska Ćuti ti Srbine bolje ti je obriši tu prašinu sa djedove ikone.\nIsto-Srbin-iz-RS Sto? Mi zivimo u BiH a lozimo se na Srbiju a za njih cemo uvijek biti bosanci. Ja ne vidim zasto ne iskoristiti specificnosti BiH za nas bolji standard. Ako su oni dobri s Turcima neka idu i njeguju te odnose, mi cemo s nama bliskim zemljama a hrvati s njima bliskim, da smo pametni kao sto nismo, zahvaljujuci tome privukli bismo politicku podrsku i investicije. Mani se referenduma kad nas niko priznati nece i de da popravimo kvalitet zivota.\nRS Eto jos jedna u nizu provokacija..BIH nije TURSKA!!\nhhhh Evrovizija se polako raspada...ako,dosta je bilo kvazi glasanja po principu mi njima-oni nama.


Početna / BIZNIS / Otvorena Rosa škola roditeljstva u Bojniku\nSana Life 12. juna 2017.\tBIZNIS, ZDRAVLJE Ostavite komentar\nU domu zdravlja Bojnik otvorena je Rosa škola roditeljstva u kojoj će budući roditelji u ovom gradu imati priliku da dobiju stručne savete i podršku tokom trudnoće i prvih godina odrastanja deteta. Podršku roditeljima pružaće pedijatri, ginekolozi, stomatolozi i patronažne sestre, koji su prošli akreditovanu obuku Gradskog zavoda za javno zdravlje, koja je u skladu sa poslednjim profesionalnim standardima u ovoj oblasti.\n„Ponosni smo što u saradnji sa Rosa vodom podržavamo roditelje u Bojniku u najranjivijem periodu roditeljstva. Mreža postojećih škola je sada značajno proširena i raduje nas što ćemo i ove godine kroz ekspertsku pomoć stručnjaka u školama dodatno podržati roditeljstvo na sistemskom nivou“, izjavila je dr Vesna Knjeginjić, pomoćnik ministra zdravlja, Sektor za javno zdravlje i programsku i zdravstvenu zaštitu.\nPodsetimo, Rosa voda tradicionalno pomaže bebama i roditeljima, a osnivanje škola roditeljstva usledilo je nakon uspostavljanja tri banke humanog mleka u Beogradu, Novom Sadu i Kragujevcu.\nOznakebebe Bojnik roditeljstva rosa škola voda\nPrethodni Poliklinika HUMANO – popust na ultrazvučni skener dojke\nSledeći Legendarni američki gitarista Mike Stern na Nišvilu


TIODOROVIĆ: Drugi talas korone krajem godine, a ovo bi bilo idealno da se desi\n23.08.2020. 11:07h 23.08.2020. 11:11h\n"Međutim još nismo spali ispod 100, zato je veoma problematično dati neku preciznu ocenu. Moram da skrenem pažnju ljudima koji će se vratiti sa godišnjih odmora, koji se vraćaju s mora, jezera, planina, banja, jer postavlja se pitanje jesu li se svi oni, kao i oni koje su sretali tamo, pridržavali mera", rekao je Tiodorović.\nTiodorović je najavio da će Vladin Krizni štab za borbu protiv epidemije korona virusa, čiji je i on član, u cilju popuštanja mera uvedenih zbog epidemije "najverovatnije u toku nedelje odlučivati i o sportu".\nKRIZNI ŠTAB OTKLONIO DILEME: Evo čime će se Srbija rukovoditi kada bude birala vakcinu protiv korone\nKRIZNI ŠTAB SUTRA DONOSI ODLUKU O POPUŠTANJU MERA! Evo šta bi moglo konačno da počne da radi do kraja meseca!\nBranislav Tiodorovićkorona viruskoronanovi talaskoronavirusepidemija


► Mali: Zakonom o igrama na sreću smanjuje se siva ekonomija\nPredlogom zakona o igrama na sreću povećava se stepen društvene odgovornosti priređivača i stvaraju se uslovi za napredniji sistem nadzora, odnosno kontrole ostvarenog prometa, rekao je Ministar finansija Siniša Mali.\n"Time se direktno stvaraju uslovi za smanjenje sive ekonomije, efikasnije prikupljanje budžetskih prihoda, uspostavljanje elektronskog sistema nadzora nad priređivačima, zaštita državnih interesa, kao i bolje uređenje tržišta igara na sreću i približavanje evropskim standardima", naveo je Mali u Skupštini Srbije.\nMinistar je objasnio da se ovim Predlogom direktno stvaraju uslovi za smanjenje sive ekonomije i unapređuje se zakonski okvir za borbu protiv pranja novca i finansiranje terorizma.\nMinistar je poslanicima predstavio niz bilateralnih i ekonomskih sporazuma, kojima je usmerena veća pažnja na unapređenje trgovinske razmene, očuvanje životne sredine, uređenje zapošljavanja izdržavanih lica diplomatskih i konzularnih predstavništava, ali i na saradnju prilikom izgradnje, upravljanja, održavanja, rekonstrukcije i sanacije gasovoda koji prelazi preko državne granice sa Mađarskom.\nIzmeđu ostalog, Mali je poslanicima predstavio Predlog zakona o potvrđivanju Konvencije o kontroli i žigosanju predmeta od dragocenih metala, sa aneksima I i II, kao i Predlog zakona o potvrđivanju Sporazuma između Saveta ministara Bosne i Hercegovine i vlada ostalih Strana Inicijative za prevenciju i spremnost u slučaju katastrofa za region Jugoistočne Evrope.\nSkupština danas raspravlja i o unapređenju elektronskog poslovanja sa Crnom Gorom, bezbednosnoj saradnji sa Turskom, o upravljanju vodama sa Rumunijom i Mađarskom, kao i o sporazumu o ekonomskoj saradnji sa Kinom u oblasti infrastrukture.\nMinistar finansija Siniša Mali je danas rekao da će uplata prve minimalne zarade za preduzetnike i zaposlene u malim i srednjim preduzećima iz državnog budžeta Srbije početi sredinom maja, a...\nMinistar finansija Siniša Mali izjavio je je danas da će paket mera pomoći privredi i građanima u vreme vanrednog stanja usled pandmije virusa korona biti u vrednosti 5,1 milijarde evra, što...\nZašto su neki ljudi anarhisti ili komunisti? Ili libertarijanci? Zato što smatraju da je država izvor nesigurnosti iako je zapravo njeno osnovno opravdanje upravo da povećava bezbednost...\nSAD: Najveća pomoć stanovništvu i privredi u istoriji\nPredsednik Trump je poslao kongresu na odobrenje spektakularni zakon o pomoći privredi i stanovništvu.


ZAVRŠETAK IZRADE STUDIJE UNAPREĐENjA ZAŠTITE OD VODA U SLIVU REKE KOLUBARE\nPosledice katastrofalnih poplava, koje su u periodu od 14. do 16. maja 2014. godine pogodile sliv reke Save, a naročito celokupan sliv reke Kolubare, ukazale su na neophodnost unapređenja zaštite od voda u slivu Kolubare. Iako je u poslednjih 20 godina sliv Kolubare više puta imao razorne poplave (u novije vreme su poplave u slivu Kolubare zabeležene 2001, 2006 i 2010. – posebno u slivu Tamnave 1999, 2006 i 2009.), ove poslednje iz 2014. godine su bile izuzetne po ljudskim žrtvama i velikim štetama.\nPosle sprovedene odbrane od poplava, u junu 2014. godine je pokrenut Državni program obnove oštećenih vodnih objekata i otklanjanja posledica poplava. U okviru ovog Programa su izvršena snimanja tragova i posledica poplava, što jeomogućilo izradu studijskih analiza i planske dokumentacije na osnovu koje će se unaprediti zaštita od poplava. U skladu sa tim doneta je odluka o izradi Studije unapređenja zaštite od voda u slivu Kolubare sa zadatkom da definiše strategiju izgradnje sistema za zaštitu od voda i ciljem da se na osnovu rezultata Studije usaglase planovi prostornog i privrednog razvoja jedinica lokalne samouprave i planovi državnih infrastrukturnih sistema.\nJula 2015. godine Institut za vodoprivredu „Jaroslav Černi“ je započeo izraduStudije unapređenja zaštite od voda u slivu Kolubare, prema ugovoru sklopljenim sa Programom Ujedninjenih nacija za razvoj (United Nations Development Programme – UNDP).\nStudija se odnosi na koncepciju integralne zaštita od velikih voda u slivu Kolubare, koja obuhvata: antieroziono uređenje sliva, akumulisanje voda u gornjim delovima sliva, formiranje retenzionih prostora, dogradnju i rekonstrukciju objekata za odbranu od poplava. U tom smislu, svi budući radovi koji utiču na režim voda ili su izloženi uticaju voda trebalo bi da budu deo kompleksnog rešenje zaštite od poplava u celom slivu Kolubare, saodgovarajućim kriterijumima stepena zaštite za naselja, infrastrukturu,industriju i rudarstvo, poljoprivredu i druge receptore rizika.\nU okviru studije analiziraju se rešenja i mere zaštite od poplava u slivu Kolubare sa tehno-ekonomskog, socijalnog i ekološkog aspekta. Cilj studije je da se omogući izrada plana upravljanja rizicima od poplava, kako bi se u slivu Kolubare kontrolisale i smanjile štetne posledice poplava na zdravlje ljudi, životnu sredinu, kulturno nasleđe i privredu.\nUgovorom između UNDP i Instituta „Jaroslav Černi“ je bilo predviđeno da se studija radi u 3 faze: (1) Prethodni izveštaj, (2) Preliminarni izveštaj i (3) Završni izveštaj.\nPrethodni izveštaj je imao za cilj da definiše problem, metodologiju izrade Studije, program i plan aktivnosti. Urađen je u drugoj polovini 2015. godine i usvojen od strane Saveta studije u decembru iste godine. Sadrži analizu postojećeg stanja, predlog koncepcije i osnovne elemente tehničkih rešenja unapređenja zaštite od voda u slivu Kolubare.\nPreliminarni izveštaj je obuhvatio sve aktivnosti predviđene Projektnim zadatkom i u skladu sa istim predstavlja radnu verziju Završnog izveštaja. Savet studije je aprila 2016. godine prihvatio Preliminarni izveštaj i odobrio izradu Završnog izveštaja.\nIako je Preliminarni izveštaj predat u roku i prihvaćen od strane korisnika,UNDP nije obezbedio sredstva za finansiranje izrade Završnog izveštaja, tako da ugovorom predviđene aktivnosti nisu dovedene do kraja.\nKrajem 2017. godine, sredstva za završetak studije, odnosno izradu njene treće faze, obezbeđena su kroz Uredbu o izmenama Uredbe o utvrđivanju programa upravljanja vodama u 2017. godini. Predmet treće faze je izrada Završnog izveštaja Studije unapređenja zaštite od voda u slivu Kolubare, u skladu sa usvojenim Preliminarnim izveštajem, uzimajući u obzir okolnosti koje su nastale u međuvremenu, od marta 2016. godine kada je predat Preliminarni izveštaj, do kraja 2017. godine. U navedenom periodu, u slivu Kolubare odvijale su se brojne aktivnosti na planu zaštite od voda. Izgrađeni su i rekonstruisani neki objekti za zaštitu od poplava, usvojana je određena planska i tehnička dokumentacija, urađeni su godišnji planovi za zaštitu od poplava na nivou lokalnih samouprava itd.\nU okviru Završnog izveštaja potrebno je izvršiti sledeće aktivnosti:\n- Ažuriranje stanja i prikaza projektnih rešenja sa svim planiranim aktivnostima iz investicionog programa;\n- Prikaz tehničkih rešenja na nivou idejnog projekta radi implementacije u odgovarajuću urbanističko plansku dokumentaciju;\n- Program implementacije sa: uslovima za izradu planova detaljne regulacije i urbanističko tehničke dokumentacije u skladu sa planovima prostornog razvoja;\n- Prikaz grafičkih priloga na nivou koji je neophodan za implementaciju investicija kroz urbanističko plansku dokumentaciju.\nZavršna obaveza projektanta studije je izrada posebnog rezimea koji će sadržati skraćeni prikaz rezultata Studije, sa akcentom na predlog dinamike finasiranja i realizacije potrebnih investicija kao i aktivnosti koje je potrebno sprovesti u cilju implementacije tehničkih rešenja u stratešku i plansku dokumentaciju. Pored toga, u okviru ovog dokumenta biće dat detaljan predlog neophodnih radova i mera koje treba da preduzmu svi relevantni subjekti na slivu Kolubare u cilju smanjenja rizika od budućih poplava.


Više stotina policajaca traga za Edinom Gačićem – Cazin.BA\nViše stotina policajaca traga za Edinom Gačićem\n– Naše ekipe tokom cijelog Kantona Sarajevo je sastavljena od istražitelja i pripadnika timova Jedinice za specijalističku podršku, koji provjeravaju sve informacije i idu u preglede teritorija koje dobijamo od građana – kazao nam je Halilović.\n– Danas smo intenzivno pregledali područje Suhodola i Tarčina, a sve u saradnji sa policijom ZDK i SBK i HNK, kao i pripadnika Direkcije za koordinaciju policijskih tijela. Uključena je i OSA na pregledu šireg lokaliteta Suhodola – navodi Halilović za avaz.\n– Od ranih jutarnjih sati, pa sve do večernjih sati na terenu je 850 policajaca, koji potražuju Gačića, ali i koji rade na osiguranju svih manifestacija, prije svega mislim tu na EYOF. Apeliram na građane da ukoliko imaju bilo kakvu informaciju, da se slobodno jave i nazovu policiju, jer će se svaka informacija provjeriti – zaključio je Halilović.\nPrevGrađani Srbije će dugove SFRJ plaćati još 22 godine\nNextMEKTIĆ REAGOVAO: Neka pošalju migrante u Sarajevo, da i to vidimo!


GODIŠNJA SKUPŠTINA EPUS: NOVI MANDATI ZA MAJU BOBIĆ I IVANA KNEŽEVIĆA\nNa redovnoj godišnjoj skupštini Evropskog pokreta u Srbiji, održanoj u utorak, 9. decembra 2014. godine, podržani su predlozi Izvršnog odbora EPuS-a da se mandati generalnog sekretara i zamenika generalnog sekretara ponovo dodele Maji Bobić i Ivanu Kneževiću. Za novog člana Izvršnog odbora izabran je Gavrilo Nikolić, predsednik novoosnovanog Foruma mladih EPuS-a.\nMAJA BOBIĆ IZABRANA ZA ČLANICU ODBORA MEĐUNARODNOG EVROPSKOG POKRETA\nNa Skupštini članstva Međunarodnog evropskog pokreta (EMI) u Rimu, 28. i 29. novembra birano je novo rukovodstvo i razmatrana politika i pravci budućeg delovanja. Maja Bobić, generalna sekretarka EPuS-a, izabrana je za članicu Odbora, uz još 11 članova nacionalnih veća.\nDefinisane su tri ključne oblasti na koje će se Međunarodni evropski pokret fokusirati u narednoj godini: razvoj demokratije, prava i slobode građana, zapošljavanje, konkurentnost i održivi razvoj, kao i Evropa u svetu.\nSAOPŠTENJE FORUMA ZA KULTURU POVODOM ODLUKE O ODRŽAVANJU OKTOBARSKOG SALONA SVAKE DRUGE GODINE\nForum za kulturu Evropskog pokreta u Srbiji najoštrije osuđuje besmislenu i ishitrenu odluku da se Oktobarski salon umesto svake godine održava bijenalno. Ova odluka, doneta bez konsultacije sa stručnom i kulturnom javnošću i bez jasne argumentacije, samo je još jedan čin bahate samovolje prema beogradskim institucijama kulture, posle niza problematičnih odluka u proteklih nekoliko meseci. Tu spadaju i bezrazložne smene upravnih odbora i postavljanje nekompetentnih i nekredibilnih rukovodilaca na čelo pojedinih kulturnih ustanova po partokratskom, a ne kriterijumu stručnosti.\nEVROPSKI POKRET U SRBIJI KOORDINIRA RADNOM GRUPOM NACIONALNOG KONVENTA O EU ZA POGLAVLJE 22 REGIONALNA POLITIKA I KOORDINACIJA STRUKTURNIH INSTRUMENATA\nUspostavljena je Radna grupa Nacionalnog konventa o Evropskoj uniji (NKEU) koja se bavi pregovaračkim poglavljem 22 Regionalna politika i koordinacija strukturnih instrumenata. Poglavlje 22 je ocenjeno kao jedno od najznačajnijih poglavlja za budući razvoj Srbije i njenu neto fiskalnu poziciju nakon što postane članica EU. Iako obim pravne tekovine EU u ovom poglavlju nije naročito velik, ključni izazov će biti sama implementacija zahtevanih standarda u ovom poglavlju. Neće biti moguće prepisivati rešenja koje su druge zemlje nalazile, već će morati da se uspostave jedinstvena rešenja karakteristična za Srbiju.\nEVROPSKI POKRET U SRBIJI VODEĆI PARTNER U SEKO SEKTORU REFORMA DRŽAVNE UPRAVE\nNakon zatvaranja poziva za prijavu organizacije civilnog društva u Srbiji u SEKO sektore Kancelarija za evropske integracije Vlade Srbije, objavila je 21. jula listu odabranih organizacija.\nEvropski pokret u Srbiji odabran je za vodećeg partnera u SEKO sektoru Reforma državne uprave koju još čine Beogradski fond za političku izuzetnost, Beogradska otvorena škola, Evropski projektni centar i Centar za evropske politike.\nEVROPSKI POKRET U SRBIJI U AKCIJI PRIKUPLJANJA I DISTRIBUCIJE POMOĆI ZA POGOĐENE POPLAVAMA\nOdmah nakon razornih poplava u maju, Evropski pokret u Srbiji se aktivno uključio u prikupljanje i distribuciju pomoći za ugrožene građane u pogođenim područjima.\nU prethodna dva meseca, zahvaljujući članovima, saradnicima i prijateljima Pokreta, koji su se odazvali apelu EPuS i uplatili članarine za ovu godinu i donacije, prikupljeno je ukupno 237.952,09 dinara. Takođe, sam EPuS je za pomoć ugroženima opredelio 10 odsto mesečne zarade svih zaposlenih u Pokretu, kao i 50.000 dinara od sredstava stečenih registrovanom komercijalnom delatnošću u ovoj godini. Lokalne organizacije, članice Mreže Evropskog pokreta u Srbiji, aktivno su učestvovale u prikupljanju pomoći i širenju informacija o najhitnijim potrebama na terenu.\nPLENARNA SEDNICA NACIONALNOG KONVENTA O EVROPSKOJ UNIJI\nU godini u kojoj je Srbija formalno otvorila pristupne pregovore sa Evropskom unijom, više od 200 organizacija i koalicija civilnog društva Srbije, okupljenih u Nacionalnom konventu o Evropskoj uniji, poziva na uključivanje u rad radnih grupa koje rade na formulisanju mišljenja i preporuka za pozicije Vlade Republike Srbije u pregovorima. Nacionalni konvent o Evropskoj uniji predstavlja nezaobilaznu kariku u pristupnih pregovora Srbije i Evropske unije, čineći ga otvorenim i transparentnim procesom, jer omogućava neposrednu saradnju civilnog društva Srbije sa državnim institucijama zaduženim za vođenje pregovora.\nEPUS SE PRIDRUŽIO INICIJATIVI U LICE CENZURI\nEvropski pokret u Srbiji pridružio se inicijativi "U lice cenzuri" i zahtevima navedenim u proglasu. U nastavku prenosimo tekst proglasa.\nEVROPSKI POKRET U SRBIJI UPUTIO POZIV ZA POMOĆ EVROPSKIM POKRETIMA U EVROPI\nVEĆE ŠANSE DA OSTANE LOŠE - V. MATEJIĆ\n"Groznica" predstavlja: Slike iz izborne kampanje\nAko i bude reforme sistema, cela stvar će se završiti na malim, evolucionim inovacijama umesto neophodnih radikalnih promena.\n1 2 3 4 5 6 7 8 Idi na stranu: 1 2 3 4 5 6 7 8


UNICEF otvorio konkurs za tehnološke startape | Ekspres.net\nUNICEF-ov Inovacioni fond pozvao je tehnološke startape iz Srbije i drugih država Zapadnog Balkana čiji rad je usmeren na povećanje\nUNICEF-ov Inovacioni fond pozvao je tehnološke startape iz Srbije i drugih država Zapadnog Balkana čiji rad je usmeren na povećanje dostupnosti interneta da se prijave na konkurs za investiciju od 100.000 dolara po timu.\nKonkurs je namenjen startapima koji se bave inovacijama u oblasti digitalnog povezivanja, rada i obrazovanja na daljinu, kao i pronalaženja poslova za mlade koristeći veštačku inteligenciju (AR), proširenu realnost (VR), ili mašinsko učenje (ML), a rok za prijavu je 30. septembar, saopšteno je iz UNICEF-a.\nOvaj iznos, bez uzimanja vlasničkog udela, namenjen je osnaživanju ovih timova na globalnom nivou.\nCilj konkursa je da se podstakne veće uključivanje mladih u savremene tokove u digitalnom svetu i da mladi dobiju mogućnosti za obrazovanje i napredovanje u životu, navodi se u saopštenju UNICEF-a.\nPravo da se prijave imaju timovi iz Srbije, regiona Zapadnog Balkana i svih zemalja koje su obuhvaćene UNICEF-om programima, a startapi iz Srbije dodatne informacije mogu dobiti na srpskom jeziku.\nPravo učešća na konkursu nemaju timovi iz najrazvijenijih zemalja, poput Sjedinjenih Američkih Država, Velike Britanije, Nemačke ili Izraela, jer je UNICEF fokus u ovom konkursu stavio na zemlje u kojima je digitalna ekonomija u povoju.\nUNICEF-ov Inovacioni fond uspostavljen je da bi se finansirale tehnologije otvorenog koda u povoju koje mogu pomoći deci, navodi se u saopštenju.\nDodaje se da je osnovna motivacija Inovacionog fonda jeste da pronađe „skupove“ ili portfolija inicijativa koje se bave najmodernijim tehnologijama, tako da UNICEF može da učestvuje na njihovom tržištu, obavesti se o ovim tehnologijama i pomogne da one doprinesu boljem životu za decu.\ninternet konkurs digital UNICEF start up


"Eva Braun" u "Festu" posle više od dve decenje » Antrfile\nNaslovna VESTI “Eva Braun” u “Festu” posle više od dve decenje\n“Eva Braun” u “Festu” posle više od dve decenje\nBečejski bend obeležava 25 godina od izdanja “Unplugged”.\nPosle više od dve decenije grupa “Eva Braun” vraća se u Zemun. Ove godine Bečejci obeležavaju četvrt veka od objavljivanja albuma “Unplugged”, i tim povodom će publika moći da ih čuje u akustičnoj varijanti u klubu “Fest” 28. aprila od 22h.\nČetvrt veka albuma „Unplugged“: Koncert grupe „Eva Braun“ u Beogradu\n“Eva Braun” je bio prvi bend sa prostora bivše Jugoslavije koji je organizovao unplugged koncert i izdao “Unplugged” album. Taj akustični koncert objavljen je na kaseti i osim što predstavlja pionirski poduhvat, “Unplugged” važi za klasik domaćeg popa.\nČetvrt veka od tog koncerta, koji je održan 16. aprila 1993. u Muzeju kinoteke, Bečejci su odlučili da obeleže svirkama u Beogradu. Posle veoma uspešnog nastupa u SubBeernom centru, “Eva Braun” dolazi u Zemun i klub “Fest”. Na ovo mesto posle više od 20 godina.\nGile i „Magic Bush“ objavili spot za pesmu „Lutka koja kaže ne“\n– Ovo je još jedna sjajna prilika da obeležimo taj jubilej – kaže Goran Vasović. On je dodao da se raduje dolasku u zemunski klub “Fest” posle dugog perioda. – Poslednji put smo tu svirali 1997. godine. Radujem se da se vraćamo na “mesto zločina” posle više od dve decenije.\nUlaznice za koncert grupe “Eva Braun” već su u prodaji. I to, u klubu “Fest” i u Felix Shopu (TC Sremska); a po ceni od 600 dinara. Na dan koncerta ulaznice će koštati 800 dinara.\nPrethodni članak“Bitije ljudsko”: U novoj koncertnoj sezoni Beogradske filharmonije i koncerti za bebe\nSledeći članak“Suze su OK”: 18 godina od premijere, decenija igranja u Zvezdara teatru, a noge Tanje Bošković su i dalje savršene


U bombaškim napadima u Iraku poginulo 40 osoba\nIrački funkcioneri navode da je najmanje 40 ljudi poginulo u tri bombaška napada u severnom Iraku i glavnom gradu Bagdadu, približno nedelju dana pošto su se američke borbene trupe zvanično povukle iz iračkih gradova.\nFunkcioneri navode da su danas, u severnom gradu Tar Afar, dvojica bombaša samoubica ubila najmanje 34 i ranili 62 osobe. Policija u tom gradu, na oko 400 kilometara severozapadno od Bagdada, navodi da je prvi bombaš detonirao prsluk prepun eksploziva, dok je drugi napadač aktivirao eksploziv nekoliko minuta kasnije, dok su se ljudi okupljali da pomognu žrtvama prve eksplozije.\nNezavisno od toga, policija u Bagdadu navodi da je rano jutros, u bombaškom napadu u Sadr Sitiju ubijeno najmanje šestoro, a ranjeno 16 ljudi. Vlasti saopštavaju da je eksplozija bombe postavljene pored puta u bagdadskom kvartu Karada, izgleda imala za cilj konvoj guvernera iračke Centralne banke. Guverner nije povredjen u toj eksploziji.\nBroj smrtonosnih napada u Iraku znatno se povećao od kako je 30. juna kontrola nad bezbednošću u gradovima predata iračkim snagama.


Evropska komesarka za digitalnu ekonomiju i društvo Marija Gabriel\nEvropska komesarka za digitalnu ekonomiju i društvo Marija Gabriel izjavila je danas u Prištini da je Kosovo ispunilo sve kriterijume za liberalizaciju viza.\nGabriel je na konferenciji za novinare s potpredsednikom Vlade Kosova Enverom Hodžajem, ministrom inovacija Besimom Bećajem i ministrom za ekonomski razvoj Valjdrinom Lukom rekla da je "Kosovo naporno radilo da dobije liberalizaciju viza" ali da je važno da nastaviti dijalog sa svim državama da bi se odluka donela što je pre moguće.\n"Svi kriterijumi su ispunjeni, ali to nije lak proces. Imate potencijal i važno je da nastavite. Liberalizacija viza je važna za vas da nastavite da radite u vašoj zemlji", rekla je Gabriel.\nEvropska komesarka za digitalnu ekonomiju i društvo u Prištini učestvuje na medjunarodnoj konferenciji DIGITALKS koju je organizovalo Ministarstvo za inovacije i preduzetništvo Vlade Kosova.\n"Želela bih da istaknem da se naša saradnja ne zasniva samo na lepim rečima, nego na konkretnim stvarima.\nZa početak, raditi na smanjenju cena rominga u region. Zemlja sa tako mladom populacijom i treba da investira. Želim da vas ohrabrim da nastavite ovim putem i da vidite inovacije kao priliku", rekla je ona. Hodžaj je zahvalio komesarki za njen doprinos Kosovu, dok je ovodom liberalizacije viza rekao da će se na kraju godine videti da li je Evropa pravedna u odnosu na Kosovo.\n"Evropska komisija je bila jasna, Evropski parlament je jasno rekao da moramo da radimo. Na kraju godine će se videti da li je Evropa pravedna prema Kosovu ili ne. Ako postoji test koji meri kredibilitet Evrope u vezi sa Kosovom to je liberalizacija viza", rekao je Hodžaj.


Petak , 2019-06-14 | 13:17:15\nPredsednik Izvršnog odbora Bošnjačkog nacionalnog vijeća (BNV) Hasim Mekić rekao je danas da su predstavnici ovog nacionalnog organa poslali Evropskoj uniji, OEBS-u i Savetu Evrope zahtev za uspostavljanje specijalnog statusa za Sandžak, kao model za rešavanje bošnjačkog i sandžačkog pitanja.\n“Specijalni satus Sandžaka predstavlja efikasno rešenje političkih i teritorijalnih sporova između susednih država i naroda na Balkanu. Republički organi Srbije i Crne Gore više od 100 godina na teritoriji Sandžaka neodgovorno, nelegalno i nelegitimno obavljaju vlast, a srpske oružane snage nad Bošnjacima i Albancima u Sandžaku imaju isključivo represivnu funkciju“, rekao je Mekić.\nOn je rekao da Bošnjaci ne prihvataju ovakav “težak i neizvestan položaj”, te da su im neophodni efikasni zaštitni mehanizmi i institucije da bi osigurali biološki opstanak i političku egzistenciju u Sandžaku.\nNa pitanje radija Sto plus da pojasni izjave predsednika BNV Esada Džudža i potpredsednika Saita Kačapora date medijima da rešenje za uspostavljanje specijalnog statusa Sandžaka mora biti prihvatljivo za obe liste (Samoopredeljenje i Vakat je) koje čine većinu u ovom nacionalnom organu, Mekić je rekao da platforma i sporazum o saradnji dve liste definišu minimum zaštite nacionalnih prava.\n“BNV radi u punom kapacitetu, njegov rad je usmeren na osnovu zakona i akata. Minimum zaštite nacionalnih prava Bošnjaka definisan je platformom u predizbornom procesu i sporazumom o saradnji dve izborne liste, konkretno članom 6“, rekao je Mekić.\nBNV je ranije ovu inicijativu Izvršnog odbora poslalo državnim organima Srbije i Crne Gore.


MOTOR blog » “DŽENERAL MOTORS” I “KRAJSLER” SE UDRUŽUJU ZA DVE SEDMICE “DŽENERAL MOTORS” I “KRAJSLER” SE UDRUŽUJU ZA DVE SEDMICE – MOTOR blog\nAmerički auto-giganti “Dženeral motors” (GM) i “Krajsler” nameravajau da okončaju pregvore o udruživanju u naredne dve sedmice, najkasnije do 4. novembra, pre predsedničkih izbora, objavio je američki list “Ju-es-ej tudej” (USA Today) pozivajući se na dobro obaveštene izvore.\nList takođe tvrdi da dve kompanije lobiraju za vladinu finansijsku pomoć kako bi se pomoglo postizanje dogovora.\nNijedna od kompanija nije javno potrvdila da su pregovori o mogućem udruživanju u toku, ali ih nije ni demantovala, prenele su agencije.\nIzvor blizak razgovorima rekao je američkom listu da su pregovori intenzivirani i da predstavnici dveju kompanija pokušavaju da utvde da li moguća ušteda troškova može da prevagne nad teškoćama koje bi mogle da nastanu spajanjem firmi čije se proizvodne linije preklapaju i koje imaju različte modele poslovanja.\nPrema američkom dnevniku, akcionarski fond “Serberus”, matična kompanija “Krajslera”, insistira da firma GMAC, finansijko odeljenje GM-a, bude deo ukupnog paketa. “Seberus” sada drži više od 50 procenata GMAC-a, ali želi da dođe i do ostalog dela deonica, piše list.\nTaj zahtev je, međutim, glavna prepreka sporazumu zbog toga što GM ne želi da se odrekne akcija u svojoj finansijskoj instituciji, navodi se u izvestaju.\nKao druge velike smetnje bržem udruživanju ističu se oštar pad američke prodaje vozila i pooštravanje uslova kreditiranja, čime su milioni potenicjalnih kupaca onemogućeni da nabave nova vozila, dok je proizviđačima otežano da pozajme novac za obezbeđivanje normalnog poslovanja u situaciji kada imaju ogromne gubitke.\n“DŽENERAL MOTORS” I “KRAJSLER” SE UDRUŽUJU ZA DVE SEDMICE was last modified: October 20th, 2008 by Goran Aničić\nOtvoren 8. međunarodni sajam automobila u Novom Sadu


MANS podnio krivičnu prijavu protiv Đukanovića i DPS-a\nNevladina organizacija Mreža za afirmaciju nevladinog sektora (MANS) podnijela je Specijalnom državnom tužilaštvu (SDT) krivičnu prijavu protiv crnogorskog predsjednika Mila Đukanovića, kao i protiv Demokratske partije socijalista (DPS), stranke na čijem je čelu.\nPrijava je podnijeta zbog sumnje da su za potrebe finansiranja predizborne kampanje za parlamentarne izbore 2016. godine kreirali šemu za ubacivanje novca nepoznatog porijekla u zvanične finansijske tokove te partije.\n„Tada su zaposleni podgoričkih preduzeća „Čistoća“ i „Vodovod i kanalizacija“, ali i gradske Službe zaštite i spasavanja, donirali skoro 40.000 eura DPS-u u avgustu i septembru te godine. Novac su najčešće donirali istog dana, gotovinski i u istoj poslovnici Societe Generale banke (sadašnje Podgoričke banke) u Podgorici, koju su prethodno koristili i već sada poznati donatori DPS-a sa Vrela Ribničkih, ali i 22 visoka funkcionera partije, koji su redom i na isti dan uplaćivali navodne dobrovoljne priloge za potrebe vođenja kampanje“, navodi se u obrazloženju MANS-a.\nPartijske donacije za pranje novca\nTvrde da su isto radili i lokalni funkcioneri i članovi DPS-a iz opštinskih odbora, koji su takođe organizovano, prema opisanom šablonu, tada pomagali svoju partiju.\nUkazuju da je „činjenica da je DPS pomoću dobrovoljnih priloga građana skupio čak 680 hiljada eura za izbore 2016. godine“ morala tada biti ozbiljan signal za Tužilaštvo, koje bi po službenoj dužnosti otvorilo istragu o porijeklu tog novca.\nMANS podsjeća da veći dio ostalih krivičnih prijava koje su podnijeli još nije procesuiran.\nPodsjećaju i na aferu Koverta koju je otvorio biznismen Duško Knežević, protiv kojeg je podnijeto nekoliko optužnica pred crnogorskim sudovima.\nKnežević je objavio u januaru 2019. godine snimak na kojem visokom funkcioneru vladajuće Demokratske partije socijalista Slavoljubu Stijepoviću daje kovertu sa novcem u iznosu od navodno blizu 100 hiljada eura za finansiranje lokalnih izbora u Podgorici, što je rezultiralo otvaranjem istrage protiv Stijepovića, koja do danas nije okončana.\nDonacije treba istražiti tužilac, a ne sam DPS\nPostojanje „crnih fondova“ kojima se finansiraju izborne kampanje DPS-a potvrdio je, kako navode iz MANS-a, i sam Đukanović nakon izbijanja afere „Koverta“, objašnjavajući kako je njegova partija evidentirala donacije navodeći da je sve završavalo u računovodstvu DPS-a.\nPrateći linkovi za vijest:


NAJAM SKELA - BEOGRAD - SRBIJA\nNaši tehničari razvijaju detaljne projekte koji omogućavaju kupcu da utvrdi najpogodnije rešenje u pogledu tehničkih aspekata - kao što su bezbednost i vreme obrade na lokaciji - i isplativosti.\nTokom faze planiranja, a posebno u procesu izrade tehničkog rešenja, naša kompanija daje svojim kupcima mogućnost samostalnog praćenja procesa. Klijent ima mogućnost da sprovede tehnička i komercijalna preliminarna ispitivanja kako bi identifikovao sve moguće varijacije koje bi mogle uticati na performanse proizvoda tokom iznajmljivanja.\nNaši kupci su uvek podržani u pronalaženju najpovoljnijeg tehničkog rešenja, takođe u pogledu isplativosti.\nNakon preliminarne istrage, faza planiranja može započeti. Definisaće se zajednički projekat, planiranje i organizacija svih operativnih koraka koji će se sprovesti.\nNaša kompanija nudi profesionalnu podršku u različitim fazama, od studije izvodljivosti do planiranja i praćenja napredovanja rada koji postaju sastavni deo projekta kupca i doprinose rezultatima projekta.\nRadimo u skladu sa pravilima o sigurnosti zgrada koji za svaki rad zahtevaju potrebne sigurnosne planove, projekte, potvrde o usaglašenosti sa dobrom proizvodnom praksom i materijalima.


14/09/2019 - podunavlje.info\nSMEDEREVO, 14. septembar 2019 – Memorijal „Nikola Marinković Žaki“, na kome su ove godine učestvovali kadeti košarkaši Mladosti iz Smederevske Palanke, KK Smederevo, Gro basketa iz Grocke i Despota iz Smedereva, posvećen bivšem velikom entuzijasti i košarkaškom treneru, održan je danas u Smederevu. Pobedili su Palančani, ubedljivo savladavši vršnjake iz Smedereva. Nadmetanje je počelo turnirom u mini basketu na kome…\nKadeti košarkaši, Žakijev memorijalLeave a comment\nRekonstrukcija Đušine ulice počela – sečom drveća\nSMEDEREVO, 14. septembar 2019 – Još u maju najavljena rekonstrukcija Ulice vojvode Đuše u Smederevu započela je praktično ove subote. Ne prvi put, ovaj progres, da ne upotrebimo neku drugu reč, nije preživelo drveće. Ako se za seču ona dva-tri sirota drveta u samoj Đušinoj ulici i može naći opravdanje, moguće da su smetala projektom predviđenom proširenju kolovoza, za višedecenijsko…\nĐušina ulica, Seča drvećaLeave a comment


🎺 » Najbolje trubačke pesme za svadbu – spisak 🏆 Najbolji trubači Srbije 🎷 🥁\nNajbolje trubačke pesme za svadbu – spisak\nKada se pravi svadba pored svih ostalih priprema se obično planira da se nađu najbolji trubači koji će svirati hitove narodnih pesama a i takođe i narodna kola i mnoge druge pesme koje se slušaju na svadbenom veselju.\nSpisak najboljih trubačkih pesama se odnosi na najveće hitovi domaće muzike a takođe i na ona kola koja ljudi vole da slušaju, koja su svuda popularna, koje se rado sviraju na svakoj svadbi i koje svako zna da igra. Ipak u nekom kraju su popularni određena kola i određene pesme a u nekom drugom kraju su popularnije neke druge pesme i to najviše zavisi od mentaliteta ljudi koji žive u određenom prostoru.\nLuis – Slike u oku\nMiroslav Ilić – Bili smo drugovi\nBata Zdravkovic – Kako starim sve te više volim\nHasan Dudić – Doslo vreme, izdaje me snaga\nVesna Zmijanac – Malo po malo\nZoran Gajić – Nisam te se nagledao\nRadiša Marković – Neznanka\nMedeni mesec – Ivana\nHaris Džinović – Laze mjesec\nMiroslav Ilić – Polomicu čase od kristala\nZorica Markovic – Lijte kiše\nMerima Njegomir – Ivanova korita\nMiroslav Ilić – Smej se smej\nMiroslav Ilić – Luckasta si ti\nMiroslav Ilić – Nije zivot jedna zena\nHalid Beslić – Prvi poljubac\nSelma Bajrami – Ostrvo tuge\nCeca – Kad bi bio ranjen\nBaja mali Knindža – Kad sam bio mali\nZdravko Čolić – Živiš u oblacima mala\nElektrični orgazam – Igra rokenrol cela Jugoslavija\nDado i Slađana – Princeza (torta)\nLjuba Aličić – Ti ne ličis ni na jednu….\nNajbolje trubačke pesme za svadbu obuhvataju najveće hitovi narodne muzike i to one stare hitove kao što su hitovi Tome Zdravkovića, zatim hitovi Harisa Džinovića, mnogih pevača stare Jugoslavije ali i pevača koji su se pojavili tokom i posle 90ih godina, koji su pravili hitove jer svake 3 godine se pojavi neka pesma koja postane pravi hit, traje večito i koja je se sviđa svima.\nNaravno hitovi se razlikuju od ukusa do ukusa a kakva trubačka muzika se sviđa vama zavisi najviše od vaših godina i onoga šta zapravo vaše društvo koje pozivate na svadbu voli da sluša.\nKada se radi o trubačkoj muzici za venčanja nećete pogrešiti ako pozovete trubače sa našeg sajta koji vam nude najbolju muziku i najbolje veselje uz sve trubačke hitove.\nOvi trubači znaju da sviraju vrhunske pesme najbolju muziku koju god vi da poželite. Mnogi vole da na svadbi trubači sviraju i valcere, kada mlada i mladoženja ukoliko su skloni plesanju zaplešu i to je veoma popularno. Ako ne znate da plešete što ne biste neko vreme pre nego što ste zakazali venčanje otišli sa svojom verenicom na časove plesa kako bi ste na vašoj svadbi plesali najpopularnije pesme i valcere.\nKoje su pesme najbolje za svadbu\nKoje su trubačke pesme najveći hitovi tu se takođe ubrajaju i strane pesme pogotovo za one generacije koje vole više stranu muziku ali takođe i džez pesme poznatih svetskih majstora trube kao što su Luj Armstrong i mnogi drugi, kao i hitova iz poznatih filmova. Ako želite najbolje pesme za Vašu svadbu, najbolje trubače, pozovite trubače sa našeg sajta i imaćete vrhunsko veselje na svom venčanju.


SEJDINOVIĆ: KAMPANJA NACIONALNIH SAVETA PROTIV REŠENJA IZ NACRTA MEDIJSKE STRATEGIJE - Magločistač\nPočetna Vesti SEJDINOVIĆ: KAMPANJA NACIONALNIH SAVETA PROTIV REŠENJA IZ NACRTA MEDIJSKE STRATEGIJE\nPostavio/la: MagločistačObjavljeno: 11.03.2019 Kategorija: VestiNema komentara\nPredsednik Nezavisnog društva novinara Vojvodine (NDNV) Nedim Sejdinović izjavio je da je trenutno u toku kampanja nacionalnih saveta nacionalnih manjina protiv rešenja za manjinsko informisanje koja se nalaze u Nacrtu medijske strategije.\nKampanja ima za cilj, kazao je Sejdinović za Betu, da se iz strateškog dokumenta isključe pojedini mehanizmi koji bi trebalo da garantuju veći stepen medijskih sloboda i medijskog profesionalizma u sferi informisanja na jezicima nacionalnih manjina.\n“Nadam se da se sve neće završiti kao prošli put, 2014. godine, kada su donošeni medijski zakoni, kada su slična rešenja kao ova koja se nalaze u nacrtu strategije praktično tokom noći nestali kao proizvod dogovora predstavnika Saveza vojvođanskih Mađara i drugih manjinskih stranaka sa predstavnicima naprednjačke vlasti”, rekao je Sejdinović.\nOn je istakao da se medijska scena manjina uređuje u skladu sa generalnim političkim dogovorima da manjinske elite na svom “posedu” mogu da rade što god hoće ukoliko se ne mešaju u poslove “većinske elite”, a da su zbog toga na gubitku i građani, i ljudska prava, i medijske slobode.\n“Nacionalni saveti kažu da rešenja iz nacrta Strategije smanjuju stečena prava nacionalnih zajednica, a to apsolutno nije tačno”, tvrdi Sejdinović i kaže da “stečena prava ne podrazumevaju cenzurisane medije, uplašene novinare i dezinformisane građane”.\n“Dok državna vlast pokušava kontrolu medija da predstavi kao svojevrsni državni interes, manjinske elite pokušavaju da kontrolu medija prikažu kao pravo nacionalnih manjina”, smatra Sejdinović.\n“Ova rešenja koja su proistekla iz stavova novinarskih i medijskih udruženja u interesu su građana koji se informišu na manjinskim jezicima, novinara koji pišu na manjinskim jezicima i, na kraju, samih medija”, rekao je Sejdinović.\n“Položaj nacionalnih saveta nacionalnih manjina u sistemu informisanja na manjinskim jezicima vodi ka latentnoj opasnosti da manjinska medijska scena bude svedena isključivo na aktivnost nacionalnih saveta nacionalnih manjina”, navodi se u dokumentu koja su dva udruženja poslala Vladi Srbije.\nUdruženja su navela da “garancije medijskog pluralizma manjinskog informisanja moraju da postoje”.\nTakođe su ukazali da je cilj rešenja – povećana objektivnost i raznovrsnost izvora i medijskih sadržaja u medijima na jezicima nacionalnih manjina.


Skupština CG može da izglasa RAZREŠENJE predsednika Đukanovića? | Red Portal\nSkupština CG može da izglasa RAZREŠENJE predsednika Đukanovića?\nIzvor: redportal.rs, Foto: Facebook.com/@predsjednikcg\n- Nakon velike pobede na izborima 30. avgusta prošle godine, kojoj je naša partija dala veliki doprinos, juče je izvojevana još jedna istorijska pobeda koja će biti upisana u udžbenike o savremenoj crnogorskoj političkoj istoriji - piše u saopštenju Socijalističke narodne partije Crne Gore.\nVladajuća koalicija uspela je da se usaglasi oko predloga koji je uputila dugogodišnja najveća opoziciona partija Đukanovićevom režimu SNP. Ustanvi sud će odlučivati da li je predsednik prekršio Ustav.\n- Juče je Skupština Crne Gore glasovima vladajuće većine usvojila Predlog SNP CG za pokretanje postupka za utvrđivanje da li je predsednik Crne Gore Milo Đukanović povredio Ustav prilikom ustoličenja mitropolita Joanikija na Cetinju 5. septembra. \nNovonastalu situaciju mnogi povezuju sa posetom Gabrijela Eskobara, visokog zvaničnika Stejt dipartmenta, koji je po svemu sudeći dao zeleno svetlo za sklanjanje Đukanovića sa političke scene.\nKurti: Glasaću za Veliku Albaniju na referendumu\n- Nakon 24 godine postojanja i bespoštedne borbe protiv DPS režima, došao je dan kada su se se sve muke, patnje i nedaće članova i simpatizera SNP-a isplatile. Konačno je usvojena inicijativa kojom se od Ustavnog suda Crne Gore traži da preispita ulogu Đukanovića u septembarskim događajima i odluči da li je povredio Ustav tom prilikom. U slučaju da Ustavni sud donese odluku da je predsednik Crne Gore povredio Ustav, stvaraju se pretpostavke da poslanička većina izglasa njegovo razrešenje - stoji dalje u saopštenju.\nKako smatraju u SNP, Crna Gora bi tek smenom Đukanovića mogla da prodiše punim plućima.\n- Očekujemo da će ovog puta Ustavni sud postupiti u skladu s najvišim pravnim aktom i da će se pozitivno odrediti prema našoj inicijativi. To će biti odlučujući korak ka stvaranju istinski slobodne, demokratske i razvijene države, koja će biti dostojna članica evropske porodice naroda. Crna Gora bez Mila Đukanovića konačno će dobiti priliku da prodiše punim plućima i da ostvari sve svoje potencijale, na radost i zadovoljstvo svakog građanina - ističe se u saopštenju.\nEstonija počela sa da GRADI OGRADU prema Rusiji\nPetković: EU da osudi Kurtijev fašistički koncept Velike Albanije\nŠpanija otvara predstavništvo u Prištini\nSveštenik zatražio razrešenje jer se ZALJUBIO\nAKCIJA POLICIJE: Zaplenjeno 285 kilograma heroina\nZbog stava da u Srebrenici nije bilo genocida otkazana dodela odlikovanja Gideonu Grajfu\nPONOŠ najbliži da bude KANDIDAT OPOZICIJE ZA PREDSEDNIKA 🤔🤔\nNovakov izlazak na teren pod znakom pitanja 😲


Petrović: Matično preduzeće izmirilo obaveze prema dobavljačima | Trebinje Danas\n09.03.2021. u 15:11\nGeneralni direktor Elektroprivrede Republike Srpske Luka Petrović izjavio je danas da Matično preduzeće zaključno sa 1. martom nema dugovanja prema dobavljačima, te da je ovo preduzeće apsolutno stabilno i izvršava sve obaveze.\n- Na današnji dan svi dobavljači matičnog preduzeća unutar holdinga su isplaćeni u potpunosti. Tome je doprinijela i proizvodnja u protekla dva mjeseca, januar i februar, i sa današnjim danom mi smo imali viška prihoda od ukupno 40 miliona KM, što nam je popravilo bilanse, uvećalo proizvodnju i izmirilo sve obaveze koje nam dospijevaju na dan 1. mart - rekao je Petrović novinarima.\nOn je napomenuo da su 2019. i 2020. bile među najtežim godinama za poslovanje ERS-a.\n- Prema planu, u ove dvije godine trebali smo da poslujemo sa plusom od 21 milion KM, a zbog smanjene hidrologije u 2020. godini koja je bila jedna od najsušnijih godina, zbog nedostatka hidroelektrane Plat od 14 mjeseci i zbog niže cijene električne energije usljed slabije potražnje u 2020. godini na međunarodnom tržištu, mi smo imali prihode manje za 85 miliona KM - naveo je Petrović.\nOn je rekao da je, sagledavajući ukupne rezultate u 2019. i 2020. godini, Elektroprivreda Republike Srpske unutar sistema uštedjela 31 milion KM na održavanju, tako i na izdacima za lične dohotke, ali je preduzeće napravilo dodatni minus zbog pomenuh efekata.\nPetrović je naveo da je razlog za minus u poslovanju ERS-a u 2020. godini isplata stimulativnih otpremnina unutar pet elektrodistributivnih preduzeća u sistemu ERS-a.\n- Što se tiče isplate otpremnina u elektrodistributivnim preduzećima od 4.000 radnika, koliko je brojalo pet distribucija, ovim postupkom je otišlo 797 radnika i isplaćen 31 milion KM - rekao je Petrović.\nOn je dodao da je u toku i četvrti talas isplate otpremnina gdje se očekuje odlazak oko 150 radnika zaključno sa 31. martom, a dio tih sredstava će biti isplaćen do 31. marta, a dio u roku od 60 dana od izlaska radnika iz ovog sistema.\n- Distribucije će ukupno brojati negdje oko 3.000 radnika, što je smanjenje za oko 30 procenata u odnosu na ono što smo imali godinu dana ranije - istakao je Petrović.\nOn je naveo da problemi postoje u Rudniku i Termoelektrani /RiTE/ "Gacko" i RiTE Ugljevik koja negativno posluju i imaju određena dugovanja prema dobavljačima, prvenstveno za izvođenje radova.\n- Zajedničkim angažmanom uprava ta dva zavisna preduzeća, kao i uprave Matičnog preduzeća iznalazimo načine za finansiranje tih dugova kako bi ta preduzeća uspješno poslovala, obavljala remonte koji predstoje od 1. aprila i održala stabilnost elektroenergetskog sistema Republike Srpske - rekao je Petrović.\nOn je naglasio da je Elektroprivreda Republike Srpske i u teškim uslovima poslovanja u 2019. i 2020. godini uspjela da maksimalno iskoristi proizvodne kapacitete.\n- Na taj način uspjeli smo da ostvarimo rezultat da smo apsolutno likvidni i stabilni u finansijskom smislu, kao i u pogonskom smislu - istakao je Petrović.\nOn je rekao da će u ovoj godini ERS započeti reorganizaciju proizvodnih preduzeća gdje će se posvetiti racionalizaciji troškova i po pitanju radne snage i održavanja gdje smatraju da mogu biti ostvarene dodatne uštede.\nPetrović je rekao da je cijena električne energije za sva domaćinstva u Srpskoj 25,1 evro za hiljadu kilovat-časova električne energije.\n- Elektroprivreda Republike Srpske, kao jedna od tri elektroprivrede u BiH, ima daleko nižu cijenu od ostale dvije elektroprivrede - naglasio je Petrović.\nPetrović je rekao da će Elektroprivreda Republike Srpske za investicije koje se sada rade pribjeći podizanju kredita da bi bile ispoštovane zacrtane investicije i tako obezbijeđen razvoj ERS-a.


Mihajlović: Sljedeće sedmice traži se povoljna lokacija za aerodrom u Hercegovini | Argumenti\nNaslovna Srbija Mihajlović: Sljedeće sedmice traži se povoljna lokacija za aerodrom u Hercegovini\nMihajlović: Sljedeće sedmice traži se povoljna lokacija za aerodrom u Hercegovini\nMinistarka građevinarstva, saobraćaja i infrastrukture Srbije Zorana Mihajlović rekla je da je tokom posjete Banjaluci bilo riječi o infrastrukturnim projektima, među kojima i izgradnji manjeg aerodroma za koji će se već od sljedeće sedmice tražiti pogodna lokacija.\n– Već u ponedjeljak će se delegacije (Srbije i Republike Srpske) sastati i razgovarati o tome i tražićemo najbolju lokaciju za aerodrom, a sve s ciljem da se što bolje povezujemo u regionu – rekla je Mihajlovićeva novinarima u Kruševcu.\nOna je navela da je na sastanku predsjednika Srbije Aleksandra Vučića sa srpskim članom Predsjedništva BiH Miloradom Dodikom i predsjednicom Republike Srpske Željkom Cvijanović razgovarano i o auto-putu i dionici Sremska Rača-Kuzmin.\n– Govorimo o najgrandioznijem projektu u Srbiji jer nije riječ samo o auto-putu, već o najmodernijoj digitalnoj saobraćajnici i regulaciji rijeke, dakle tri projekta u jednom – navela je Mihajlovićeva.\nLajčak o dijalogu Beograda i Prištine: Važan korak ka sveobuhvatnom sporazumu o normalizaciji\nVučić: Srbija i Srpska obilježiće zajedno na Rači 25 godina od „Oluje“\nBocan-Harčenko: Rusija prati dijalog Beograda i Prištine


Bunjevci traže poništenje akta koji ih je proglasio Hrvatima - YU eco radio i Televizija\nNaslovna / Društvo / Bunjevci traže poništenje akta koji ih je proglasio Hrvatima\nGoran maj 14, 2018\tDruštvo Napiši komentar 53 Pregledi\nNacionalni savet bunjevačke nacionalne manjine ukazuje da je na današnji dan, pre 73 godine, doneta naredba, kojom je Bunjevcima oduzeto pravo na lično izjašnjenje o svojoj nacionalnoj pripadnosti i kojom je izvršena potpuna asimilacija Bunjevaca u Hrvate.\nBunjevci su, kako se navodi u saopštenju Nacionalnog saveta bujevačke nacionalne manjine i danas izloženi osporavanju sopstvenog identiteta, jezika i kulture, iako imaju svoj Nacionalni savet i priznati su u Republici Srbiji kao autohtona nacionalna manjina. Dalje se navodi da postoje brojni primeri ovakvog delovanja i postoje strukture koje se ponašaju kao da je naredba i danas na snazi.\nNacionalni savet bunjevačke nacionalne manjine je podneo inicijativu Skupštini APV, da donese Deklaraciju kojom bi se naredba GNOOV-a od 14. maja 1945. godine okarakterisala kao akt nasilne asimilacije i kojom bi se konačno konstatovala ništavnost tog akta. U saopštenju se navodi da je Vlada Vojvodine javno podržala ovu inicijativu, ali da do danas ništa nije učinjeno po tom pitanju.\nNacionalni savet bunjevačke nacionalne manjine i dalje instistira na donošenju Deklaracije, jer je to, kako se navodi, jedini način da se zaustave negativni tokovi i otvore putevi normalne komunikacije i saradnje.\nPrethodna Pojedine ulice sutra će biti privremeno isključene sa elektro mreže\nSledeća U Srbiji 10 odsto više kompanija u stečaju


Građani imaju moć – NKD\nPosted on September 13, 2018 October 5, 2019\nProjekat finansira: Američka agencija za međunarodni razvoj USAID\nProjekat sprovode: CRTA, Nacionalna koalicija za decentralizaciju, Beogradski centar za bezbednosne politike i Partneri za demokratske promene\nTrajanje projekta: April 2018 – April 2022\nUkupna vrednost $2,000,000\nNacionalna koalicija za decentralizaciju, zajedno sa Beogradskim centrom za bezbedonosne politike i Partnerima za demokratske promene, učestvuju u projektu Građani imaju moć koji implementira CRTA. Ovaj četvorogodišnji projekat, vredan je 2 miliona dolara, finansiran od strane Američke agencije za međunarodni razvoj. Aktivnosti na projektu su planirane da traju do aprila 2022.\nOsnovni cilj naših aktivnosti je da se kreira okruženje u kome će građani i građanke zahtevati veće učešće u procesu donošenja odluka i kreiranja javnih politika, kao prvi korak ka odgovornijoj i inkluzivnijoj javnoj upravi. To zahteva dvosmerni pristup, gde je potrebno da građani budu svesni da su oni poslodavci i finansijeri svake javne uprave, a da istovremeno i vlast shvati da su oni odgovorni građanima, te da njihov rad mora biti transparentan i kontrolisan.\nKao prvo, neophodno je podići svest o snazi građanskog aktivizma i kroz lokalne aktere, lidere u promenama promovisati veću odgovornost vlasti i antikorupcijske mere. Suština je u tome da ta promena mora krenuti sa lokala, zasnovana na realnim primerima i problemima koji građani vide i kojima su okruženi u svakodnevnom životu. U ovom delu kritično je povećati razumevanje mehanizama civilnog društva i odgovorne vlasti. Na taj način se trasira put ka vraćanju poverenja građana da je kvalitetna promena moguća, i da je ostvariva putem aktivističkog delovanja. Tog trenutka, kada građani konačno budu svesni moći koju imaju, i dovoljno osnaženi da tu moć koriste u ostvarivanju javnog interesa, dešava se ključni i nepovratni korak ka kreiranju odgovorne i inkluzivne vlasti u Srbiji.\nKapacitet NKD-a da preko svoje mreže efektivno dopre do lokala i utiče na promenu se koristi kroz aktivnosti vezane za pravnu podršku aktivistima i inicijativama na lokalu, organizaciju fokus grupa koje treba da metodološki prikažu osnovne probleme koji su aktuelni, izradu online platforme koja treba da bude sredstvo interaktive komunikacije sa građanima i aktivistima, kao i organizaciju uličnih akcija i debata u deset gradova, koje se bave lokalno prepoznatim temama.\nPrva godina implementacije je ukazala na veliki potencijal za umrežavanje sa ostalim projektima koji se bave aktivizmom, borbom protiv korupcije i većom odgovornošću vlasti.\nVeće učešće građana u procesu donošenja odluka i kreiranja javnih politika\nOdgovornija i inkluzivnija javna uprava\nUspostavljeno poverenje između građana i predstavnika vlasti\n← BUS Izborne reforme 2018 U Nišu\nUnapređenje zaštite ljudskih i manjinskih… →\nIndeks održivosti organizacija civilnog društva u Srbiji


Nišlijka dobila "Maxi" nagradu - juGmedia\nNIŠ– Magdalena Petrović iz Niša dobitnica je nagrade “Srećna zvezda“ u vrednosti od 300.000 dinara koja joj je uručena u Maxi supermarketu u Nišu. Nakon obavljene kupovine, dobitnica je imala priliku da izvuče vaučer i postane jedan od tri dobitnika nagrade prve kategorije u nagradnoj igri za kupce Maxi, Mini Maxi i Shop&Go objekata.\n„Kupci su u našim objektima navikli na stalne akcije i iznenađenja. Nagradnom igrom „Srećna zvezda“ nastojali smo da im se zahvalimo za vernost. Izuzetno mi je drago što dobitnik glavne nagrade u iznosu od 300.000 dinara dolazi upravo iz Niškog regiona i nadamo se da će uživati u kupovini koju joj ova nagrada omogućuje, kao i da će i nakon toga nastaviti da se vraća našim objektima“, navodi Martina Petrović, menadžerka za odnose sa javnošću za Srbiju i Bosnu i Hercegovinu Delez Srbija.\nNagradna igra „Srećna zvezda“ trajala je u periodu od 10. februara do 11. marta, a svi potrošači koju su napravili račun veći od 800 dinara imali su prilike da od svog kasira dobiju nagradni kupon i osvoje vaučere u iznosu od 1 000, 10 000 ili 300 000 dinara za kupovinu u Maxi, Mini Maxi i Shop&Go objektima. Tokom trajanja nagradne igre izvučeno je više od 15.000 nagrada širom Srbije.\nVRANJE - Tokom vikenda u Vranju je održan sada već tradicionalni uskršnji turnir u malom fudbalu, na kome je učestvovao podmladak političkih stranaka.…\nUvredljivi grafiti na račun kandidata za predsednika Srbije\nIZBORI-LESKOVAC – Na zgradi Medicinske škole, gde se nalazi jedno od biračkih mesta, jutros su osvanuli uvredljivi grafiti na račun jednog od vodećih…


Srbija uplatila 21,99 miliona evra za dug iz 70-tih godina\nDecembar 16, 2019 15:54\nRepublika Srbija je danas, preko Narodne banke Srbije, uplatila Svetskoj banci 21,99 miliona evra na ime dospelih obaveza za reprogramirane dugove nastale sedamdesetih i osamdesetih godina 20. veka, rečeno je danas Tanjugu u centralnoj banci.\nReč je o Konsolidacionom zajmu B u iznosu od 21,99 miliona evra, od čega je 17,87 miliona evra po osnovu glavnice i 4,12 miliona evra po osnovu kamate.\nSredstva navedenih kredita korišćena su za infrastrukturne projekte, kao i za potrebe privrede - izgradnju industrijskih kapaciteta, poljoprivredu, elektroprivredu, vodoprivredu, šumarstvo, saobraćaj i drugo.\nObaveze Republike Srbije po reprogramiranim dugovima nastalim sedamdesetih i osamdesetih godina dvadesetog veka prema Svetskoj banci dospevaju po Konsolidacionom zajmu A dva puta godišnje, u martu i septembru, pri čemu poslednja rata dospeva 15. septembra 2031. godine.\nPo Konsolidacionom zajmu B obaveze, takođe, dospevaju dva puta godišnje, u junu i decembru, pri čemu poslednja rata dospeva 15. decembra 2031. godine.


Formiran Poslovni savet Italije i Srbije — Викиновости\nFormiran Poslovni savet Italije i Srbije\nBEOGRAD, 26. aprila 2010. (Beta) - Srbija i Italija osnovale su u ponedeljak Poslovni savet da bi unapredili ekonomsku saradnju.\nMinistar ekonomije Srbije Mlađan Dinkić izjavio je u Beogradu prilikom potpisivanja Deklaracije o osnivanju Poslovnog saveta da bi Srbija i Italija, osim u automobilskoj industriji, trebalo da ubrzaju saradnju i u prehrambenoj i industriji nameštaja.\nDinkić koji je i potpredsednik Vlade Srbije, kazao je da će Vlada Srbije podržati povezivanje proizvođača iz te dve oblasti i naveo da Italija, pored Srbije ima poslovne forume još samo sa Nemačkom i Francuskom.\nMinistar za ekonomski razvoj Italije Kladio Skajola kazao je da u Srbiji radi 250 italijanskih preduzeća, koja su zadovoljan poslovanjem na srpskom tržištu. Skajola je ocenio da bi trebalo intenzivirati političke odnose Srbije i Italije i iskoristiti šanse koje će pomoći Srbiji na putu ka Evropskoj uniji (EU).\n„Formiran Poslovni savet Italije i Srbije” Новинска агенција Бета, 26. април 2010. (српски)\nПреузето из „https://sr.wikinews.org/w/index.php?title=Formiran_Poslovni_savet_Italije_i_Srbije&oldid=1629208”\nОва страница је последњи пут уређена на датум 3. мај 2010. у 17:15 ч.


Seat prikazuje novi koncept krajem meseca - Auto Republika\nПочетна Life Tehnologija & IT Seat prikazuje novi koncept krajem meseca\nŠpanska marka će na Svetskom kongresu mobilnosti (Mobile World Congress) u Barseloni prikazati novi konceptualni model.\nSve detalje o najavljenom konceptu saznaćemo 25. februara kada je planiran debi ovog vozila. Seat je saopštio da je u pitanju vozilo zamišljeno kao nova platforma za mobilnost.\nŠef brenda iz Barselone, Luka de Meo, izjavio je da se način na koji ljudi vide transport drastično menja i da Seat ide u korak sa vremenom. “Moramo se uključiti u nove sisteme mobilnosti, pre svega kada govorimo o tome u uslovima urbane ekspolatacije. Nove platforme biće ključni deo gradova budućnosti”, kazao je prvi čovek Seata.\nDe Meo naglašava da Seat zajedno sa matičnim Volkswagenom sarađuje na širokom polju primene novih tehnologija, pre svega misleći na digitalizaciju ali i elektrifikaciju kompletne automobilske industrije.\nMada Španci nikako nisu saopštili kakav model zapravo predstavljaju, veruje se da u pitanju nije uopšte automobil, već maleni skuter, a Seat je navodno na razvoju tog skutera radio zajednički sa Segwayom. Ovakvi navodi mogu biti blizu istine, jer pre svega Seat služi kao brend za mlađu publiku u okviru VW grupe, te bi takav potez bio posve logičan.\nBilo kako bilo, šta je Seat zaista spremio videćemo 25. februara u Barseloni.\ntagovi: barselona SEAT Segway skuter\nprethodni Građani Čandlera namerno nanose štetu samovozećim automobilima\nsledeći Jaguar Land Rover predstavio novi redni šestocilindarski motor


Samit Procesa Brdo-Brioni u Tirani, Vučić i Tači se rukovali\nDržavnici u Tirani\nPredsednik Albanije Iljir Meta otvorio je u Tirani radni deo samita Procesa Brdo Brioni na kojem bi lideri zapadnobalkanske šestorke, Hrvatske, Slovenije i EU trebalo da razgovaraju o jačanju saradnje u regionu i njegovom približavanju EU.\n"Zadovoljstvo mi je i privilegija da poželim dobrodošlicu liderima Procesa Brdo-Brioni na Dan Evrope u Tirani", rekao je Meta otvarajući redovno godišnje zasedanje čelnika zemalja uključenih u inicijativu koju su 2013. zajednički pokrenule Hrvatska i Slovenija s idejom da se ubrza približavanje zapadnog Balkana EU.\nPored albanskog predsednika Iljira Mete, koji je domaćin skupa i dvoje kopredsednika samita, hrvatske predsednice Kolinde Grabar-Kitarović i slovenačkog predsednika Boruta Pahora, na samitu u Tirani učestvuju predsednici Srbije Aleksandar Vučić, Kosova Hašim Tači, Crne Gore Milo Đukanović, odlazeći predsednik Severne Makedonije Đorge Ivanov i iz BiH predsedavajući i član Predsedništva, Milorad Dodik i Šefik Džaferović.\nVisoka predstavnica EU Federika Mogerini je na Tviteru objavila fotografiju na kojoj se Tači i Vučić pozdravljaju u njenom prisustvu, kao i fotografije sa odvojenih razgovora sa dvojicom predsednika sa kojima se sastala na marginama samita u Tirani, u pokušaju da oživi dijalog Beograda i Prištine koji je u zastoju.\nNa skupu kao počasni gost učestvuje predsednik Poljske Andžej Duda.\nOčekuje se da će na kraju samita učesnici prihvatiti zajedničku izjavu.\nProces Brdo-Brioni pokrenut je 2013. s ciljem da se regionalnom saradnjom i rešavanjem otvorenih pitanja stabilizuju prilike u regionu i ubrza njegovo približavanje EU.


Srbiju posetilo više od 2 miliona turista u 2015. - Novosti - Turistički svet\nOd januara do novembra prošle godine u Srbiji je boravilo 2.260.243 turista, što je za 11 odsto više u odnosu na isti period 2014. godine.\nKako je objavila Turistička organizacija Srbije, domaćih turista bilo je 1.214.407, što je 12 odsto više nego 2014, dok je Srbiju posetilo 1.045.836 stranih turista, deset odsto više nego 2014. godine.\nZa prvih 11 meseci prošle godine, ostvareno je 6.219.202 noćenja, što je rast od devet odsto u odnosu na 2014. godinu.\nDomaći turisti ostvarili su 3.763.905 noćenja, što je 64 odsto od ukupnog broja noćenja, a strani 2.231.724, odnosno 36 odsto od ukupnog broja ostvarenih noćenja.\nMereno brojem ostvarenih noćenja, domaći gosti su najviše boravili u banjskim mestima, 39 odsto njih, a zatim slede planinska mesta u 33 odsto slučajeva, dok su strani gosti najviše boravili u Beogradu.\nDomaćim turistima najprivlačnija je Vrnjačka Banja, gde je u tom periodu zabeleženo 459.876 noćenja, a zatim sledi Zlatibor, gde je noćilo 427.577 turista, što je rast od čak 29 odsto u odnosu na isti period 2014 godine.\nDomaći turisti boravili su na Kopaoniku, zatim u Beogradu, na Tari, u Sokobanji...\nOd izabranih turističkih mesta, strani turisti u periodu januar - novembar 2015. najviše su boravili u Beogradu - u srpskoj prestonici zabeleženo je 1.146.043 noćenja stranih turista, ili 13 odsto više u odnosu na isti period 2014. godine.\nStarni turisti boravilli su u Novom Sadu, zatim na Zlatiboru, u Vrnjačkoj Banji, na Kopaoniku...\nKada je reč o stranim turistima, najveći broj noćenja od januara do novembra 2015. ostvarili su turisti iz Bosne i Hercegovine.\nNjih 178.258 noćilo je u Srbiji, što je za 17 odsto više u poredjenju sa istim peridom 2014. godine, a zatim slede turisti iz Crne Gore, Rusije, Nemačke, Hrvatske, Turske...


Ekonomisti: Železara smanjila proizvodnju, pašće i srpski izvoz | Nova Ekonomija\nHBIS grupa, koja je vlasnik železare u Smederevu, ugasila je jednu od dve visoke peći i prepolovila svoju proizvodnju nakon što je pad međunarodne tražnje čelikom umanjio srpski izvoz za oko 100 miliona evra, piše Politika.\nKako prenosi ovaj dnevni list, kada je izvoz pao za trećinu na međugodišnjem nivou, na oko 211 miliona evra, Kinezi su peć stavili u režim "tihog hoda" i prepolovili proizvodnju najvećeg izvoznika Srbije.\n"Razlozi gašenja visoke peći broj 1 u kompaniji HBIS Srbija jesu uticaj kvota na izvoz našeg čelika u zemlje Evropske unije i smanjena potražnja za čelikom na tržištu, jer su mnogi naši klijenti obustavili proizvodnju usled pandemije COVID-19", obrazložili su u HBIS-u za Novu ekonomiju.\nLjubodrag Savić, profesor Ekonomskog fakulteta, kaže da pandemija jeste dovela do globalnih poremećaja, kao i da ništa od navedenog nije neočekivano, kada se udruži sa kvotama koje je Evropska unija uvela na uvoz čelika.\n"Ako je jedna peć na tihom hodu, to praktično znači da mogu najviše da proizvedu milion tona čelika. To će se odraziti na izvoz, ali i na rast srpskog BDP-a, jer je železara imala značajno mesto u njegovom generisanju", kaže Savić.\nOn je podsetio i da smederevska čeličana zapošljava 5.500 radnika.\n"U svakom slučaju, dobar deo radnika više nema šta da radi. Da li će oni ići na plaćeno odsustvo od 60 odsto plate ili će nekoga privremeno otpustiti, možemo samo da nagađamo. Nešto će promeniti što se tiče zaposlenih jer nije normalno da polovina fabrike ne radi, a da svi ostanu kao da se ništa nije desilo", kaže Savić.\nProfesor Ekonomskog fakulteta u Beogradu, inače, nije optimista kada je reč o pozitivnoj stopi rasta srpske privrede.\nŽelezara je zaslužna za preko tri odsto domaćeg BDP-a i njeno "iskakanje" iz sistema ne može da prođe bez posledica.\nKineska kompanija HBIS je pre dve godine skinula Fijat sa prvog najvećih izvoznika Srbije, kada je smederevski čelik prodala u svetu za oko 800 miliona evra.\nČak i prošle godine, kada je Evropska unija uvela kvote na uvoz čelika, ona je zadržala prvu poziciju i izvezla čelik u vrednosti oko 600 miliona evra.\nU najnovijem broju časopisa "Makroekonomske analize i trendovi", autori su zapazili i da se uticaju kvota za čelik pridružio i pad tražnje u eri pandemije.\nDodaje se i da je proizvodnja sirovog gvožđa, čelika i ferolegura smanjena je za 42 odsto.


RTS :: Misija „Nekton“ istraživaće najdublju tačku Indijskog okeana\nNauka Misija „Nekton“ istraživaće najdublju tačku Indijskog okeana\nsreda, 05. feb 2020, 14:12 -> 15:01\nMisija „Nekton“ istraživaće najdublju tačku Indijskog okeana\nTim naučnika priprema se da zaroni duboko u Indijski okean u „Ponoćnu zonu“, gde svetlost jedva dopire, ali život i dalje uspeva. Misija nazvana „Nekton“, pod vođstvom Velike Britanije, planirana je kako bi istražila divlje životinje i proverila klimatske promene u neistraženom području.\nMisija će biti sprovedena u saradnji sa vladama Sejšela i Maldiva, a cilj petonedeljne ekspedicije su ogromne podvodne planine koje se uzdižu hiljadama metara od morskog dna.\nNaučnici „Nektona“ ukrcaće se u „Ograničavajući faktor“, jednu od najnaprednijih podmornica na svetu.\n„Ono što znamo je da na dubini većoj od 1.000 metara nema svetla, ali ima životinja koje svetle. Dole je život koji sija. Područje koje istražujemo je jedan od najraznolikijih delova okeana na svetu. Ono što budemo našli tamo nije do sada poznato“, rekao je direktor „Nekton“ misije Oliver Stids za AP, prilikom isplovljavanja ekspedicije iz Barselone.\nProšlog avgusta „Ograničavajući faktor“ završio je ekspediciju „Pet dubina“ u toku koje je zaronio na najdublje tačke svih pet okeana.\nNajdublja tačka zarona bila je 11.000 metara, dublje nego što je visok Mont Everest. Da bi izdržala ogroman razarajući pritisak, kabina podmornice u kojoj se nalazi dvočlana posada umotan je u titanijumsku kapsulu debljine devet centimetara, a zalihe kiseonika omogućavaju 96 sati rada.\n„Na svetu postoji samo pet vozila koja mogu da zarone ispod dubine od 6.000 metara i samo jedno koje može ići još dublje. Sve što radimo je novo i sve što budemo našli biće otkriće“, kaže vođa ekspedicije Rob Mekalum.\nOčekuje se otkrivanje novih vrsta\n„Kada se prošlog maja 'Ograničavajući faktor' spustio na dno Tihog okeana, na Marijanski rov, najdublju tačku svih okeana sveta, njegov kapetan primetio je plastičnu kesu. Više od 90 odsto životnog prostora svih zemaljskih vrsta nalazi se u okeanima, a veći deo okeana je neistražen“, objašnjava Dan Lafolej, stručnjak za morske vode iz Međunarodne unije za zaštitu prirode.\n„Dakle, apsolutno je kritičan trenutak u kome posadu spuštamo dole da bismo videli šta se dešava“, dodaje Lafolei.\nNaučnici će kombinovati sva svoja zapažanja sa onima stečenim prošle godine tokom sedmonedeljne misije u Indijskom okeanu. Planirano je da otkrića misije „Nekton“ budu predstavljena 2022. godine.


Reflux Centar » Dijagnostika\n„Poreklo svog znanja je u percepciji.“\nSimptomi kao početni oblik dijagnostike oboljenja gornjeg digestivnog sistema imaju veoma nisku senzitivnost i specifičnost, tako da se tačna dijagnoza mora bazirati na pažljivim anatomskim i fiziološkim dijagnostičkim studijama. Često kod bolesnika sa izrazitim simptomima nema evidentnih anatomskih ili histoloških poremećaja, a sa druge strane simptomi mogu biti veoma nespecifični, dok u osnovi može postojati teško i uznapredovalo oboljenje.\nSprovođenje objektivne i savremene dijagnostike, koja je u stanju da objasni anatomske i fiziološke uzroke oboljenja, predstavlja osnovu prevencije komplikacija bolesti, ali i imperativ pre započinjanja lečenja.\nSve dijagnostičke procedure se mogu klasifikovati kao strukturalne i funkcionalne. Dok eho-sonografija, barijumska radiografija, endoskopija, i po potrebi kompjuterizovana tomografija ili nuklearna magnetna rezonanca, daju informacije o strukturalnim karakteristikama, samo je specijalizovana funkcionalna dijagnostika u stanju da definiše uzrok gubitka fiziološke funkcije jednjaka i/ili želuca, i prikaže tačnu sliku oboljenja.\nSve dijagnostičke procedure su međusobno komplementarne i njihovo izvođenje je neophodno u cilju postavljanja tačne i precizne dijagnoze. Sa druge strane, adekvatna dijagnostika nakon preduzetog medikamentoznog, odnosno operativnog lečenja daje jasan i precizan uvid u uspeh samog lečenja.


Prijavi novu parafiskalnu obavezu predstavlja mjesto na kojem korisnici portala mogu prijaviti novu parafiskalnu obavezu, odnosno, obavezu koju su uočili ili sa kojom su se susreli u radu, a koja predstavlja konkretan problem za stvaranje povoljnijeg poslovnog okruženja u BiH. Parafiskalna obaveza se prijavljuje popunjavanjem Obrasca za prijavu. Upute za pravilno popunjavanje Obrasca za prijavu se nalaze na desnoj strani.\nNaziv parafiskalne obaveze\nZakon kojim je utvrđena obaveza\nPodzakonski akt kojim se obaveza bliže definiše\nStopa za određivanje visine obaveze\nNivo vlasti nadležan za naplatu\nObveznik plaćanja parafiskalne obaveze Pravna lica (privredna društva, preduzeća) Fizička lica (obrti/zanati, samostalni preduzetnici) Ostalo\nUnesite naziv parafiskalne obaveze koju ste uočili ili sa kojom ste se susreli u vašem poslovnom okruženju.\nU ovom polju unesite naziv zakona po osnovu kojeg je utvrđena parafiskalna obaveza. Ukoliko obaveza nije definisana zakonom, ovo polje ostavite prazno, a u narednom polju „Podzakonski akt kojim se obaveza bliže definiše“ unesite da li se radi o pravilniku, odluci, statutu i sl.\nU ovom polju unesite naziv podzakonskog (ili nekog drugog) akta po osnovu kojeg je utvrđena parafiskalna obaveza, ukoliko postoji, (npr. Odluka, Pravilnik, Statut ...).\nStopa/iznos koji se primjenjuje za određivanje visine obaveze (u KM)\nU ovom polju unesite mjesečni, godišnji iznos obaveze u konvertibilnim markama (KM), ili unesite iznos jednokratne obaveze u kovertibilnim markama (KM).\nU ovom polju iz padajućeg menija izaberite jedan/nu od ponuđenih organa/organizacija nadležnih za naplatu parafiskalne obaveze.\nObveznik plaćanja parafiskalne obaveze\nU ovom polju iz padajućeg menija izaberite jednu ili više ponuđenih kategorija koja definiše obveznika plaćanja obaveze.\nNakon što ste pravilno popunili sva obavezujuća polja, da biste identifikovanu PARAFISKLANU OBAVEZU zaista i prijavili kliknite na opciju SNIMI. Po završetku svih obaveznih radnji dobiti ćete potvrdni e-mail da je prijavljena parafiskalna obaveza u fazi razmatranja za unos u bazu parafiskalnih obaveza.


Stranke pobednice na kosovskim vanrednim parlamentarnim izborima najavile su da bi veoma brzo mogle da postignu kaolicioni sporazum. Za sada ništa ne može da se precizira sa sigurnošću. Generalni sekretar Ministarstva spoljnih poslova Veljko Odalović kaže da je u Prištini trenutno stanje vakuuma.\nPrvi konkretan korak ka formiranju nove vlasti bio bi sporazum "Samoopredeljenja" i Demokratskog saveza, a treba ga očekivati ili danas, ili narednih dana.\nBudući vladin kabinet imaće 12 ministarstava. Ostaje da se vidi da li će po pet ministarstava pripasti Pokretu Samoopredeljenje, pet Demokratskom savezu Kosova, a jedno srpskoj manjini i jedno ostalim manjinama.\nAljbin Kurti, predsednik Samoopredeljenja i verovatno budući mandatar, obezbedio je za sada podršku većine poslanika nesrpskih manjinskih zajednica, što ukazuje da bi nova vlada imala i više od 61 poslanika koliko je potrebno za prostu većinu od ukupno 120 poslanika.\nKoalicioni sporazum te dve stranke trebalo bi da bude prvi konkretan korak ka uspostavljanju vlade, a pre toga konstituisanje skupštine.\nGeneralni sekretar Ministarstva spoljnih poslova Veljko Odalović kaže da je u Prištini trenutno stanje vakuuma koje, kako ističe, treba što pre da se prevaziđe.\nUkazujući da Kurti ignoriše Srpsku listu, Odalović navodi da se sada ulazi u fazu koja je dosta neizvesna.\n"On će morati da taj mandat ponudi Srpskoj listi. Kako će posle da funcioniše, ko zna pošto su njegove izjave antisrpske. Čeka nas vruća zima ili vreo period predstojećih dešavanja", napominje generalni sekretar MSP-a.\n31.10.2020 Saobraćajna nezgoda na putu Laplje Selo - Čaglavica (378)


Evropska konsalting grupa-Dve decenije uspešnog pružanja konsultantskih usluga u javnom sektoru na Zapadnom Balkanu | Unija Poslodavaca Srbije\nEvropska konsalting grupa je vodeća konsultantska kompanija u javnom sektoru za EuropeAid-projekte u Srbiji. Osnovana u Beogradu 2001, kompanija je obeležila svoju jubilarnu dvadestu godišnjicu uspešnog postojanja u aprilu 2021.\nOd svojih skromnih početaka, kompanija se razvila u vodeću konsultantsku kompaniju za EuropeAid-projekte učestvujući u velikim razvojnim programima finansiraranih od strane Evropske komisije kao i drugih međunarodnih donatora u Srbiji kao i u regionu Zapadnog Balkana, (uključujući Bosnu i Hercegovinu, Hrvatsku, Severnu Makedoniju, Crnu Goru i Tursku). Kompanija je jedna od retkih srpskih firmi sa filijalom u Briselu, Belgiji kao i predstavništvom u Sarajevu, u Bosni i Hercegovini.\nTokom proteklih 20 godina, kompanija je sprovodila projekte tehničke pomoći u različitim sektorima, uključujući socijalno-ekonomski razvoj, dobro upravljanje, zdravstvo, ljudske resurse, informacije i komunikaciju, između ostalih.\nNeki od projekata na koje smo posebno ponosni, doprineli su poboljšanju zdravlja i blagostanja stanovništva Srbije podržavajući primenu nacionalnih sistema za skrining raka („Tehnička pomoć za sprovođenje nacionalnog programa skrininga za rak debelog creva, grlića materice i dojke“) i u pružanju besplatne pravne pomoći interno raseljenim licima, izbeglicama, i povratnicima nakon sporazuma o readmisiji koji je obuhvatao više od 9000 pravnih slučajeva, predstavljajući preko 6000 klijenata pred sudovima i drugim javnim i upravnim organima (putem IPA finansiranog projekta „Zaštita i unapređenje imovinskih prava interno raseljenih lica, izbeglica i povratnika po sporazumima o readmisiji“ i „Pružanje pravne pomoći i informacija neophodnih za ostvarivanje prava interno raseljenih lica, izbeglica i povratnika”).\nTokom godina, kompanija je proglašena za nacionalnog javnog šampiona Srbije, na Evropskim poslovnim nagradama i tako prepoznata kao jedno od najboljih evropskih preduzeća u 2015. godini. 2017 godine kompanija je nagrađena nagradom „Stvaratelji za stoleća“ za doprinos razvoju preduzetništva u regionu. Kompaniju su prošle godine nagradili Srpski filantropski forum i Fond B92 za doprinos tokom bitke protiv koronavirusa i donaciju Kliničkom centru Srbije koja doprinosi poboljšanju uslova i lečenju pacijenata tokom boravka u zdravstvenim ustanovama tokom trajanja pandemije.\nKompanija je sertifikovana za ISO 9001 (kvalitet) i ISO 27001(bezbednost informacija) da pruža konsultantske usluge u projektima tehničke pomoći u javnom sektoru i ima AAA rejting.\nU skladu sa zajedničkim ciljevima Unije poslodavaca i vizijama da Srbiju učinimo boljim mestom za život, kroz uzajamnu podršku, radićemo na daljem jačanju i unapređenju ne samo privrednog već opšteg okruženja naše zemlje.


Od 1. januara olakšice za kupovinu električnih automobila | Kamatica\nPočetna > vest > Od 1. januara olakšice za kupovinu električnih automobila\nTekst objavljen: 18.10.2019 12:55\nKorak ka čistijem vazduhu u Srbiji! Vlada Srbije predlaže nove mere u vezi sa vozilima na električni pogon\nŠest meseci nakon što je ministar za zaštitu životne sredine Goran Trivan najavio,Vlada Srbije usvojila je predlog da se od 1. januara 2020. godine uvede oslobađanje od poreza na upotrebu motornih vozila čiji je jedan od pogona električni(hibridna vozila).\nMinistar za zaštitu životne sredine Goran Trivanviše puta je izjavio da će predložiti zakon kojim će biti zabranjen uvoz polovnih automobila starijih od 10 godina i govorio da "postoji volja da počne subvencionisanje kupovine hibridnih i električnih vozila".\n"U Evropi već ima milion električnih vozila. To je neminovni proces koji će doći i kod nas, pa hajde da budemo pametni i da nešto uradimo unapred", rekao je sredinom jula za Mondo ministar za zaštitu životne sredineGoran Trivan upitan dokle se stiglo u izradi predloga zakona o zabrani uvoza automobila starijih od 10 godina i davanja subvencija građanima za kupovinu električnih automobila.\nolakšice ministarstvo za zaštitu životne sre goran trivan električni automobili Zorana Mihajlović


Vanredni parlamentarni izbori 24. decembra!\nVanredni parlamentarni izbori najverovatnije će biti zakazani za 24. decembar, zajedno sa izborima za Beograd. Iako se spekulisalo da će vladajuća Srpska napredna stranka za ovaj scenario sačekati mart sledeće godine, to jest redovan termin gradskih izbora, predsednik Srbije Aleksandar Vučić rešio je da već sledeće nedelje sazove sednicu Predsedništva i Glavnog odbora stranke i predloži poslednju nedelju u ovoj godini za datum izlaska na birališta.\n- Predsednik se konsultovao s najbližim saradnicima i sledeće nedelje će okupiti sve njih i najvišim organima stranke uputiti vrlo konkretan predlog - da se ide na izbore 24. decembra, i to na dva fronta. Zajedno sa izborima za Skupštinu Grada Beograda glasaće se vanredno i za Skupštinu Srbije - navodi se u medijima.\nVučić je poslednjih dana često poručivao opoziciji da joj on ne bi preporučio izbore, ali da od njih svakako neće bežati. Takođe, prema najnovijem istraživanju javnog mnjenja Ipsos stratedžik marketinga, ukoliko bi se sada održali izbori, vladajući SNS dobio bi 55 odsto glasova.


POZIV NA PREZENTACIJU Challenge fonda za inovativne poslovne ideje/drugi poziv za dodjelu bespovratn - EEN.BA\nPOZIV NA PREZENTACIJU Challenge fonda za inovativne poslovne ideje/drugi poziv za dodjelu bespovratn\nAgencija ZEDA u saradnji sa Sarajevskom regionalnom razvojnom agencijom SERDA, organizuje prezentaciju Challenge fonda za inovativne poslovne ideje za koji je objavljen drugi javni poziv 28.februara 2018. godine.\nSredstva u ukupnom iznosu od oko 3 miliona eura namijenjena su mikro, malim i srednjim preduzećima sa područja Bosne i Hercegovine i Švedske, kao i startup-ima s inovativnim idejama, proizvodima ili uslugama koje mogu dovesti do smanjenja nezaposlenosti, povećanja konkurentnosti i održivog društveno-ekonomskog razvoja u BiH.\nSve predložene aplikacije biće ocijenjene u skladu s tri osnovna kriterija: inovativnost poslovne ideje, izvodljivost i održivost poslovne ideje i društvena korist.\nPrezentacija C2C će se održati:\n26. marta 2018. godine\nu prostorijama Agencije ZEDA (ICC, II sprat)\nPoslovna zona Zenica 1. (Zmaja od Bosne bb)\nPozivamo sve one koji žele saznati više detalja o uslovima, mogućnostima, načinu apliciranja da se odazovu našem pozivu te da potvrde svoje prisustvo putem mailova: merima@zeda.ba ili ajna@zeda.ba.\nNapominjemo: Rok za podnošenje aplikacija je 10. aprila 2018. godine do 24 sata.\nJavni poziv možete preuzeti na LINKU.


Babić: Djeca u saobraćaju uglavnom stradaju zbog nepažnje odraslih\nBANJALUKA - Generalni sekretar Auto-moto saveza (AMS) Republike Srpske Ranko Babić izjavio je u utorak (1. oktobar 2019.) u Banjaluci da djeca u saobraćaju uglavnom stradaju zbog nepažnje odraslih.\n"Dijete kao putnik češće strada nego kao samostalni učesnik u saobraćaju, jer se ne koriste sigurnosni pojasevi i sicevi, a roditelji i dalje često djecu voze na prednjem sjedištu", rekao je Babić novinarima tokom posjete predstavnika AMS RS i Ministarstva unutrašnjih poslova (MUP) Srpske Zavodu za fizikalnu medicinu i rehabilitaciju "Dr Miroslav Zotović" u Banjaluci povodom Nedjelje djeteta.\nOn je podsjetio da predstavnici AMS RS više od deset godina barem dva puta godišnje posjećuju djecu u ovom zavodu.\n"Ne zapostavljamo nijednu kategoriju učesnika u saobraćaju, pa smo zato ovdje danas sa saobraćajno-obrazovnom predstavom `Saobraćajna čarolija`, s ciljem unapređenja saobraćajnog obrazovanja i vaspitanja djece", rekao je Babić.\nOn je pojasnio da će predstavom na drugačiji način ukazati djeci opasnosti u koje ih vrebaju u saobraćaju.\nStručni saradnik za odnose sa javnošću u Zavodu za fizikalnu medicinu i rehabilitaciju "Dr Miroslav Zotović" Tanja Mandić Đokić istakla je da AMS Republike Srpske svake godine na zanimiljiv način kroz igru i zabavu uči djecu o bezbjednosti u saobraćaju.\nDjeci koja su na liječenju u ovoj zdravstvenoj ustanovi uručeni su prigodni pokloni - saobraćajno-obrazovne slikovnice, bojanke, slatkiši i igračke.


Lajčak danas u Beču o situaciji u BiH - Klix.ba\nBiH Lajčak danas u Beču o situaciji u BiH\nLajčak danas u Beču o situaciji u BiH\n25.10.2007. u 12:15\nVisoki predstavnik UN-a i specijalni predstavnik EU Miroslav Lajčak obratit će se danas stalnom Vijeću OSCE-a u Beču. Govorit će o aktuelnoj političkoj situaciji u BiH te gdje se zemlja nalazi u procesu evropskih integracija a u svjetlu neuspjelo završenih pregovora o reformi policije kao jednom od ključnih uvjeta za potpisivanje Sporazuma o stabilizaciji i pridruživanju.\nLajčak će ponoviti svoje ubjeđenje da je evropski put jedini način da se postigne dugoročna stabilnost u cijelom regionu te da je to i najbolji put za BiH, izjavila je Ljiljana Radetić, glasnogovornica banjalučkog ureda OHR-a.\nOna je na pres-konferenciji kazala da nakon neuspjeha političara u BiH da postignu dogovor koji bi vodio parafiranju Sporazuma o stabilizaciji i pridruživanju neophodno je raditi na tome da se stvori nova dinamika u političkom životu zemlje koja će ne samo omogućiti potpisivanje sporazuma već dovesti do toga da BiH bude konsolidovana kao funkcionalna i stabilna zemlja u kojoj vlada zakon.\nU ovom trenutku međunarodna zajednica se mora fokusirati na implementaciju Daytonskog mirovnog sporazuma. Lajčak će govoriti i o izmjenama zakona o Vijeću ministara čiji je cilj bio da se pospješi funkcionalnost državnih institucija te o svojim budućim naporima da se javnost u BiH što bolje upozna o beneficijama koje donosi evropski put.\nprije 18h 45m 144\nprije 23h 13m 89\nprije 20h 56m 50


Vesti online / Vesti / Svet / Nemačka: Tukli se policajci i levičari\nNemačka: Tukli se policajci i levičari\nNa nacističkim demonstracijama koje su u nedelju održane u Bad Nendorfu kod Hanovera, došlo je do sukoba policije i levičara, a dva policajca su povređena.\nČvrst zagrljaj: Policajci i neonacista\nČuvari reda su povređeni kada su pokušali da oslobode koloseke na koji su polegali levičari da bi sprečili dolazak voza s nacistima.\nPolicajci su upotrebili gas i konje, a levičari su na policajce između ostaloga bacili i tvrde predmete. Voz je ipak zaustavljen, a nacisti njih oko stotinjak, put dug šest kilometara nastavilo je pešice.\nU Bad Nendorf pristiglo je oko 180 nacista, što je, kako ocenjuju mediji, u odnosu na prošlogodišnju brojku od 1.000, dobar znak da nacisti gube tlo pod nogama. Uspeh se pripisuje aktivnom otporu građana koji u saradnji sa sindikatom organizuju tzv. šarene demonstracije.\n"Šarenih " je ove godine bilo oko 400, a njihov protest protekao je miroljubivo.\nNacisti se u Bad Nendorfu od 2006. okupljaju svakog prvog vikenda u avgustu, ispred zgrade Vinkelbad. U tim mestu je posle Drugog svetskog rata bio istražni zatvor za naciste i engleski vojni sud za suđenje ratnim zločincima.\nKeln: Desničari šetali protiv islamista, a prebili policiju\nSVET Neonacisti slave Hitlerov rođendan, uhapšen mladić\nSVET Kijev: Demonstranti oterali policiju\nSVET Izrešetani bajkeri iz Sandžaka\nSVET Metastaza Bundesvera: Zašto se u nemačkoj vojsci ponovo okupljaju nacisti?


Negre: Javno privatno partnerstvo na ZB ima potencijala\nTanjug 5. juna 2019. 11:28\nBEOGRAD – U zemljama regiona poslednjih godina postoje projekti javno-privatnog partnerstva, ali ih je malo, poručila je direktorka regionalnog predstavništva Evropske investicione banke za Zapadni Balkan Dubravka Negre i istakla da u tom sektoru postoji potencijal za razvoj.\nNegre je na drugoj srpskoj konferenciji o javno-privatnom partnerstvu u Beogradu rekla da su su problemi u ovoj oblasti u zemljama Zapadnog Balkana slični evropskim, ali su dublji i složeniji zbog karakteristika regiona.\nIstakla je, između ostalog, da je motivacija za JPP nejasna ili loše iskomunicirana, odnosno da je javnost slabo razume, te da zato kritikuje projekte i dodala da su ponekad nedovoljni dokazi da su odabrani zdravi projekti.\n„Korišćenje savetnika doprinosi realizaciji, ali to nije garancija da ćete zatvoriti finansijsku konstrukciju“, rekla je Negre i dodala da je uključivanje stranih finansijskih institucija dobro rešenje, ali ne garantuje uspeh ako projekat nije dobar.\nPrimetila je i da postoji veliki broj samoinicijativnih ponuda iz privatnog sektora i da ponekad to ne donosi adekvatnu vrednost za potrošen novac.\nPreporuka za dalje unapređenje sektora JPP je, poručila je Negre, da se radi na razvijanju pojedinačnih nacionalnih politika za modele ovih partnerstava, da se poboljša organizacija nacionalnih jedinica u ovoj oblasti, usklade nacionalna zakonodavstva o javnim nabavkama sa regulativom EU.\nOna je predložila i da na nacionalnim i regionalnim forumima javni službenici za JPP razmenjuju iskustva i prakse, kao i da se standardizuju uslovi ugovora o JPP, odnosno da se kroz prethodne analize pokaže vrednost koja se dobija za potrošen novac.\nGovorila je i o nekim neuspešnim projektima javno-privatnog partnerstva u Evropi, pre svega u sektoru putne infrastrukture, skupim koncesijama u Španiji i Portugaliji, ali i o ugovoru o koncesiji za auto-put Horgoš-Požega, koji je svojevremeno najpre potpisan, potom raskinut, pa je taj slučaj završio na pravnoj arbitraži.\nNisu, dodaje, poznati gubici dugačckog porcesa oko koncesije za auto-put Horgoš-Požega, za koju kaže da je primer i nudi iskustvo kako treba dobro razmisliti pre nego što se upusti u tako zahtevne javne nabavke i kako treba adekvatno planirati infrastrukturu.\nZbog tih neuspešnih primera istakla je da je važna i edukacija javnog sektora kako bi se na vreme sagledao ceo planirani projekat i njegova osnovanost.\nNa nivou zemalja EU, navodi Negre, koncesije su u opadanju, a u 80 odsto slučajeva zastupljeni su modeli u kojima država plaća u potpunosti ili delimično naknade privatnom partner.\nIstakla je da su pre ulaska u javno-privatno partnerstvo neophodna analiza i procena opravdanosti projekta i ispričala da je Francuska u jednom periodu, sve do pre dve godine, zamrzla razvoj takvih projekata, jer je dovela u pitanje njihovu dugoročnost i isplativost, te da i sada modele partnerstva sa privatnim sektorom primenjuje obazrivo.\nEvropska iskustva, i loša i dobra, navodi Negre, značajna su za zemlje regiona u kojima zbog nasleđa komunizma postoji bojazan da će privatni sektor nešto loše uraditi, obogatiti se i otići iz zemlje, te da je zato bitna edukacija i poslanika i šire javnosti.\nJavnosti zato, dodaje, treba da objasni prednosti javno-privatnog partnerstva za građane kao krajnje korisnike usluga i važnost priva tnog sektora koji ima kapacitet za održavanje tih projekata.\n„Ugovor potpisan na 20 i više godina ne podrazumeva samo da se izgradi projekat, nego i da se upravlja tim javnim dobrom, uključcujući održavanje i pružanje inovativne usluge građanima. Tu je glavna prednost privatnog sektora koji ima znanje, kapacitet i inovativnost da pruža uslugu”, kaže Negre.\nUkazala je na to parternstvo javnog i privatnog zasnovano zasnovano na lošim osnovama ne može dugo da traje, te da zato treba raditi pažljivo na ugovorima koji će dugoročno biti dobri.\nPonuđena imovina „Zastava specijalnih automobila“ u…


Istovremeno, državna preduzeća dobiju oko 217 miliona KM pdsticaja iz budžeta. Ove podatke predstavio je danas u Banjaluci rezidentni predstavnik Međunarodnog monetarnog fonda u BiH Frančisko Parodi.\nAnalizu poslovanja preduzeća u kojima država ima najmanje 50 odsto vlasništva uradio je MMF i podaci se odnose na 2017. godinu.\nGeneralna ocena je da je upravljanje javnim preduzećima neadekvatno, da slab nadzor utiče na transparentnost, odgovornost i na kraju na rezultate koji su uglavnom loši.\nKako posluju državna preduzeća, pokazatelj je i taj da je u 2017. godini dividendu isplatilo samo 18 preduzeća u iznosu od 80,7 miliona maraka, od čega je 95 odsto novca isplatile BH Telekom, Elektroprivreda BiH i Autoputevi Republike Srpske, piše Srpskainfo.\nŠto se tiče Republike Srpske, u državnom je vlasništvu 235 kompanija koje zapošljavaju oko 27.500 radnika, imaju prihode od 2,1 milijardi maraka, upravljaju imovinom od 11,9 milijardi KM i duguju 2,9 milijardi KM.\nPo analizi MMF, u Republici Srpskoj ne postoji državno preduzeće koje je zdravo.\nPrezentaciju ovih podataka organizovalo je Udruženje građana „Misli dobro“, a zanimljivo je da niko iz javnih preduzeća nije prisustvovao ovom javnom događaju.\n- Poslovanje javnih preduzeća čini oko jedne petine ekonomije u BiH i javna preduzeća treba restruktuisati – jedna je od poruka sa prezentacije ovih podataka.\nOCENA MMF-a U BiH 500 javnih preduzeća koja ne pridonose ekonomiji, "žive" od pomoći vlade\nCvijanović: Detaljna analiza rada svih javnih preduzeća\nOSNIVANJE NOVIH PREDUZEĆA Istočna Ilidža dobija "Toplanu" i "Autobusku stanicu"\nPREDUZEĆA U SRPSKOJ Trgovina omiljeni biznis, a industrija zapošljava NAJVIŠE RADNIKA


JONUZ MUSLIJU NOVI PREDSEDNIK NACIONALNOG SAVETA ALBANACA\nZa novog predsednika Nacionalnog saveta albanske nacionalne manjine juče je u Bujanovcu većinom glasova izabran Jonuz Musliju. Za izbor Muslijua, bivšeg političkog komesara takozvane Oslobodilačke vojske Preševa, Bujanovca i Medveđe, glasalo je osam članova saveta, dok je sedam napustilo sednicu, zbog, kako su naveli, kršenja procedure.\nEMIGRANTI IZ SIRIJE I AVGANISTANA SKRIVENI U VOZU\nPreševo - Kontrolom voza na železničkoj stanici Preševo, sprečen je pokušaj 11 emigranata da ilegalno pređu granicu.\nIz Uprave carina saopštili su da je rano ujutru, na ulazu u Srbiju, stigao voz koji saobraća na relaciji Grčka-Nemačka, a na jednom od vagona nalazila se prikolica čija je cerada bila pocepana. Oštećena cerada izazvala je sumnju carinika koji su, u saradnji sa policijom, otvorili vagon i u njemu zatekli 11 nelegalnih putnika.\nPREMINUO PREDSEDNIK OPŠTINE MEDVEĐA SLOBODAN DRAŠKOVIĆ\nPredsednik opštine Medveđa Slobodan Drašković iznenada je preminuo u nedelju popodne u svom rodnom selu Vrapče u 52. godini.\nPrema još nepotvrđenim informacijama, Drašković je preminuo od posledica srčanog udara.\nSTANKOVIĆ: DIJALOG I TOLERANCIJA REŠAVAJU SVE IZMEĐU ALBANACA I SRBA\nBujanovac – Predsednik Koordinacionog tela za opštine Preševo, Bujanovac i Medveđa, Zoran Stanković, ističe u intervjuu FoNetu da njegove aktivnosti u proteklom periodu i boravak na jugu Srbije podrazumevaju veoma korektne odnose sa Albancima i napominje da tolerancija i dijalog rešavaju sve probleme.\nDIKOVIĆ OBIŠAO UČESNIKE VEŽBE „PLATINASTI VUK 15"\nNačelnik Generalštaba Vojske Srbije general Ljubiša Diković obišao je učesnike vežbe „Platinasti vuk 15" u bazi „Jug" kod Bujanovca, i poručio da postoji veliko interesovanje za korišćenje kapaciteta te baze za zajedničku obuku jedinica Vojske Srbije i stranih oružanih snaga.\nSAUČEŠĆE PREDSEDNIKA KOORDINACIONOG TELA\nPovodom smrti našeg uvaženog saradnika, u svoje ime i ime zaposlenih u Koordinacionom telu Vlade Republike Srbije za opštine Preševo, Bujanovac i Medveđa, upućujem porodici Slobodana Draškovića i njegovim saradnicima u opštini Medveđa izraze najiskrenijeg saučešća. Njegovim odlaskom izgubili smo iskrenog i predanog kolegu.\nProf.dr. Zoran Stanković\nPREDUZETNICIMA SA JUGA SRBIJE 51 MILION DINARA IZ BUDžETA\nZoran Stanković, predsednik Koordinacionog tela za opštine Preševo, Bujanovac i Medveđa,sa predsednicima opština Bujanovac, Nagipom Arifijem, i opštine Medveđa, Slobodanom Draškovićem, predstavnikom opštine Preševo iz Kancelarije za lokalni ekonomski razvoj, Ilirom Sadrijuom, uručio je ugovore privrednicima iz te tri opštine koji su na konkursu za dodelu bespovratnih sredstava dobili subvencije.\nPOPLAVLjENA BUJANOVAČKA BANjA\nBujanovac - Zbog obilnih padavina u noći između srede i četvrtka, na području Bujanovca poplavljeno je oko deset domaćinstava, a članovi tih domaćinstava su evakuisani.\nZbog izlivanja Jaseničkog potoka, najteža situacija je u Bujanovačkoj Banji i selu Levosoje, gde je voda prodrla u podrume kuća.\nSPREČENO KRIJUMČARENjE 10 KILOGRAMA HEROINA\nNa graničnom prelazu Preševo, na ulazu u Srbiju iz Makedonije, sprečen je pokušaj krijumčarenja oko 10 kilograma heroina.\nU saopštenju Uprave carina navodi se da je droga otkrivena mobilnim skenerom u putničkom vozilu kojim je upravljao albanski državljanin.\nBujanovac - U osnovnoj školi „Branko Radičević" u Bujanovcu održana je još jedna akcija „Sportom protiv nasilja", koju organizuju Teniski savez Srbije, NIS, Ministarstvo prosvete, nauke i tehnološkog razvoja i Ministarstvo omladine i sporta, a đaci su imali priliku da uživaju u čarima „belog sporta".


Udruženje mladih sa hendikepom Crne Gore poziva osobe s invaliditetom zainteresovane za korišćenje usluge personalne asistencije da se prijave za trening o personalnoj asistenciji koji će biti održan u periodu 13-15. novembra 2019. Na teningu će, pored predavanja, osobe s invaliditetom zainteresovane za korišćenje usluge personalne asistencije biti u prilici da upoznaju i izaberu potencijalne asistente. Usluga personalne asistencije će se pružati […]\nU Briselu je 2. oktobra održan sastanak s predsjedavajućim Parlamentarnog Odbora za stabilizaciju i pridruživanje između Crne Gore i Evropske unije poslanikom Vladimirom Bilčikom, kome su ispred UMHCG prisustvovale Marina Vujačić i Anđela Radovanović. Na sastanku je govoreno o usklađivanju zakonodavstva u Crnoj Gori s evropskim zakonodavstvom. Tom prilikom je naglašeno da se problemi garancija prava često odnosi na podzakonske akte kojima se, umjesto […]